
SEMNIFICAŢIA  RESTAURĂRII  MĂNĂ¬ 
STIRII  BRÂNCOVENEŞT1 

De  Diacon  GRIGORIE  T.  MARCU 
Profesor  la  Academia  teologică  .Andreiană* 

Cu  prilejul  îndătinatului  pelerinaj  anual  ce  se  face  în 
săptămâna  luminată  la  Mănăstirea  brâncovenească  dela 
poalele  munţilor  făgărăşeni,  m’am  amestecat  şi  eu  în  valul 
de  norod  ce  sârguia  de  zor  la  mângăiforul  praznic.  Vedeam 
pentru  prima  dată  fapta  ce  se’ncheagă  dintr’o  osârdie  te¬ 
nace  ajutată  de  daniile  generoase  ale  celorce  îngroaşe  pe 
zi  ce  merge  pomelnicul  „ctitorilor  şi  binefăcătorilor  sfânt 
locaşului  acestuia*. 

Un  drum  la  o  mănăstire  ardelenească  e  împreunat  cu 
oarecari  emoţii  stârnite  de  fireştile  evocări.  Numai  în  preajma 
unei  mănăstiri  ardeleneşti  simţi  cât  de  pustiu  e  Ardealul 
fără  de  asemenea  fortăreţe  ale  credinţei  care  sufere  prigoana 
dar  nu  se  vinde.  Toată  povestea  acelui  sbuciumal  capitol 
de  dârză  rezistenţă  in  lupta  cu  uneltele  unui  trecut  vrăşmaş 
oricărei  adieri  de  viaţă  românească  pe  care  mănăstirile 
martire  din  Ardealul  de  ieri  l-au  înscris  în  istoria  românis¬ 
mului,  îţi  aleargă  năvalnic  pe  dinaintea  ochilor  sufleteşti. 
E  atâta  culoare  şi  atâta  relief  în  aceste  evocări  încât  te 
întrebi  de  nu  cumva  ai  trăit  tu  însuţi  vremurile  ce  ţi  Ie 
rememorează  vecinătatea  mănăstirii.  Poate  aşa  a  vrut  Dum¬ 
nezeu  ca  durerile  încremenite  pe  buzele  înaintaşilor  noştri 
să  răsufle,  să  capete  graiu,  să  strige  după  dreptate  câteva 
generaţii  mai  târziu,  prin  glasul  celor  ce  s’au  învrednicit  a 
primi  în  dar  dela  Dumnezeu  România  asta  rotundă  şi  fru- 

moaşă.  Şi  mai  ales  să  răsară  şi  să  rodească  din  ele  fapta 
care  să  vorbească  prezentului  şi  viitorului  despre  puterea 
de  viaţă  a  unui  neam  care  are  de  îndeplinit  o  misiune  în 
această  cale  a  tuturor  răutăţilor  unde  l-a  aşezat  Providenţa. 

încă  bătrânul  Plutarch  spunea  în  cel  îndepărtat  trecut 
că  de*ai  cutreera  lumea  întreagă,  n’ai  să  găseşti  o  cetate 
fără  credinţă  într’un  Dumnezeu.  Ştiinţa  istoriei  religiilor  nu 
face  altceva  decât  confirmă  spusele  lui.  Credinţa  într’o  fi¬ 
inţă  mai  tare  decât  noi,  dela  care  ne  vine  tot  darul  şi  toată 
pedeapsa  —  dupăcum  sunt  faptele  noastre  —  e  ceva  firesc 
pentru  sufletul  omenesc.  Dreptul  de  a  practica  această  cre¬ 
dinţă,  e  un  drept  elementar  —  şi  sfânt. 

Poporul  românesc  a  excelat  îndeosebi  prin  virtutea  cre¬ 
dinţei  sale-  Dacă  trăieşte  până  astăzi  —  şi  încă  cu  câtă 
cinste  — -  miracolul  acesta  trebue  redus  în  ultima  analiză 
tot  la  nestrămutata  sa  credinţă  în  Dumnezeu.  Răzimat  în 
toiagul  legii  româneşti,  el  s’a  încovoiat  ades  sub  loviturile 
sorţii  dar  n’a  căzut  niciodată  ca  să  nu  se  mai  scoale.  Cu¬ 
noaştem  loviturile  acestea  şi  ştim  şi  provenienţa  lor.  Stăpâ¬ 
nirea  vrăşmaşe  de  ieri  a  vrut  să  stârpească  aici  în  Ardeal 
orice  urmă  de  viaţă  românească.  Secretul  rezistenţei  noastre 
odată  descoperit,  înverşunarea  cu  care  s’au  năpustit  asupra 
credinţei  strămoşeşti  n’a  mai  cunoscut  nici  o  margine.  Voiau 
să  ne  desbrace  de  un  drept  elementar  şi  atât  de  firesc: 
acela  de  a  ne  închina  lui  Dumnezeu  aşa  cum  ne  poruncea 
inima,  aşa  cum  ne-am  pomenit.  Dl  prof.  Silviu  Dragomir  a 
alcătuit  din  aşchiile  suferinţelor  trecute  o  întreagă  epopee.1 
Cât  au  avut  de  suferit  mănăstirile  ortodoxe  din  „Transil¬ 
vania  şi  Ungaria "  de  pe  urma  prigoanei  acesteia,  ne-a  arătat 
acum  e  anul  alt  istoric  şi  academician,  părintele  Ştefan 
Meteş.*  Cât  a  avut  de  suferit  mănăstirea  brâncovenească» 
să  lăsăm  să  ne  povestească  I.  P.  Sf.  Mitropolit  Nicolae: 

„Această  mănăstire  scăpase  ca  prin  minune  de  furia 
distrugătoare  a  generalului  Buccow,  dar  Ia  vre-o  douăzeci 
de  ani  mai  târziu,  în  urma  cererilor  insistente  ale  episco- 


1  Istoria  desrobirii  religioase  a  românilor  ardeleni;  2  voi.  Sibiu,  Arhidiece- 
zana,  1920  şi  1930. 

8  Mănăslirile  româneşti  din  Transilvania  şi  Ungaria;  Seria  didactică  nr.  6, 
Sibiu,  Arhidiecezana,  1936. 

pului  unit  Grigore  Maior  din  Blaj,  a  ajuns-o  aceiaşi  soarte 
amară  căreia  ii  căzuseră  pradă  foate  mănăstirile  noastre. 
In  toamna  anului  1785  chiliile  călugărilor  au  fost  făcute  una 
cu  pământul,  iar  biserica,  dupăce  i-au  dărâmat  pridvorul, 
i-au  rătezat  partea  de  sus  a  cupolei  şi  bolfitura  de  deasupra 
altarului,  ca  să  nu  mai  poată  fi  întrebuinţată,  a  rămas  o 
ruină  pe  care  au  crescut  cu  timpul  mesteceni  şi  bălării*/ 

Se  zice  că  orice  nelegiuire  se  răsbună,  că  orice  rană 
se  tămădueşte.  In  cazul  mănăstirilor  rase  cu  tunul  de  pe 
obrazul  Ardealului  de  zelul  barbar  a  unui  stat  ce  se  numea 
«creştin*,  era  vorba  de-o  nedreptate  ce  trebuia  reparată. 
N’am  cerut  să  ne-o  repare  alţii,  n’am  cerut  „reparaţii"  co- 
misiunilor  de  pace  într’o  vreme  când  alţii  cereau  tot  ce 
vreau.  Noi  am  găsit  în  noi  înşine  puterea  de-a  ne  face  drep¬ 
tate,  dupăce  Dumnezeu  ne-a  rotunjit  ţara.  Mănăstirile  durate 
oarecând  de  evlavia  voevozilor  români  şi  din  darul  anonim 
al  celor  cu  dragoste  pentru  podoaba  casei  Domnului,  trebue 
să  se  scoale  la  nouă  viaţă  tot  pe  calea  aceasta,  ca  să  se 
verifice  încă  odată  tăria  şi  trăinicia  credinţei  noasire.  O  primă 
şi  răsunătoare  demonstraţie  a  acestei  credinţe  lucrătoare  o 
prezintă  restaurarea  bisericii  albe  ce  sfinţeşte  superbul 
decor  natural  dela  Sâmbăta  de  sus. 

Sunt  câţiva  ani  decând  înainte  stătătorul  Ortodoxiei 
româneşti  de  dincoace  de  munţi  a  pornit  fără  sgomot  — 
adică  aşa  cum  se  pornesc  toate  acţiunile  de  durată  — 
la  restaurarea  nedreptăţitei  ctitorii  brâncoveneşti.  Multă 
lume  nu  va  fi  priceput  dintru  tot  începutul  ce  vrea  Mi¬ 
tropolitul  Ardealului.  Fiindcă  I.  P.  S.  Sa  nu  şi-a  destăi¬ 
nuit  ispititoarele-I  gânduri  împreunate  cu  restaurarea  acestui 
aşezământ  mănăstiresc  decât  acum  de  curând.2  Astăzi,  nu 
mai  e  un  secret  pentru  nimeni,  mănăstirea  pomenită  e  o 
întreagă  problemă  pentru  primul  mitropolit  al  Ardealului 
întors  „acasă*.  Ea  înseamă  începutul  restaurării  vieţii  mănă¬ 
stireşti  de  odinioară,  adaptată  la  trebuinţele  duhovniceşti  ale 
vieţii  religioase  din  România  întregită.  Un  alt  cin  călugăresc 
va  răsări  acolo  unde  s’au  nevoit  monahii  brâncoveni,  ca  să 


1  Vezi :  Monahismul  orlodox.  Sensul  şl  misiunea  lui  In  viitor  (Popasuri 
duhovniceşti  Nr.  8),  Sibiu,  Arhidiecezana,  1956,  p.  27. 

2  Op.  cit. 

cultive  datinile  ortodoxe  şi  să  întărească  credinţa  cea  din 
veac.  Aşezăminte  de  cultură  ortodoxă  vor  popula  vatra  mă¬ 
năstirii.  „Reluând  vechea  tradiţie  mănăstirească,  vom  instala  în 
cuprinsul  ei  şi  o  tipografie  mică,  dar  cu  atât  mai  exigentă 
sub  raportul  executării  artistice  a  tipăriturilor  bisericeşti, 
precum  şi  un  atelier  (încă  nu  îndrăznesc  să*i  zic  şcoală ) 
de  pictură  bisericească.  Aş  fi  foarte  mulţumit  în  sufletul 
meu,  dacă  i-aş  putea  adăoga  un  cămin  care  să  adăpostească 
până  la  sfârşitul  lor  creştinesc  pe  bătrânii  preoţi  trecuţi  la 
pensie.  Am  sfiala  că  cer  prea  multe  dela  bunul  Dumnezeu, 
dacă  L-aş  ruga  să-mi  îngăduiască  a  mă  gândi  la  întocmirile 
necesare,  pentruca  a!  V-lea  an  —  de  întărire  în  cele  du¬ 
hovniceşti  —  să-l  facă  în  cuprinsul  mănăstirii  clericii  ieşiţi 
din  Academia  noastră  teologică,  înainte  de  a-i  trimite  la 
slujba  lor  în  parohii"  —  scrie  restauratorul  ei.1  Lumina  lui 
Hristos  va  lumina  din  sălaşurile  ei  tuturor  şi  va  vorbi  ge¬ 
neraţiilor  viitoare  despre  neînpuţinata  credinţă  a  celor  ce 
s’au  învrednicit  a  fi  laolaltă  cu  fraţii  lor. 

E  un  noroc  că  bunele  intenţi'  ale  1.  P.  Sf.  Mitropolit 
Nicolae  au  fost  înţelese  aşa  cum  trebuia.  Gestul  guvernului 
ţării,  care  prin  rostul  dlui  ministru  al  cultelor  V.  lamandi 
vestea  telegrafic  I.  P.  Sf.  Mitropolit  Nicolae,  în  plină  adunare 
eparhială  din  anul  acesta,  că  mănăstirea  brâncovenească 
va  fi  împroprietărită  cu  o  mie  hectare  de  pădure,  e  o  dovadă 
că  acolo  sus  s’a  priceput  semnificaţia  restaurării  acestei  celule 
de  rezistenţă  ortodoxă  şi  românească. 

La  Sâmbăta  de  sus,  Mitropolitul  Ardealului  face  istorie. 
Când  se  va  scrie  istoria  acestei  fapte  —  şi  a  celor  cari 
vor  mai  urma  —  poate  se  vor  aminti  cuvintele  acelui  ţăran 
român  prigonit  pentru  credinţă,  care  spunea  că-i  gata  să-şi 
dea  şi  cojocul  din  spinare,  dacă  i  s'ar  cere;  sufletul  lui, 
credinţa  lui  —  niciodată.  Ele  poatecă  ni  s’ar  potrivi  şi  nouă. 
Să  fim  demni  de  ele  —  ca  să  ni  se  potrivească. 


(SKă) 


1  Op.  cit.  p.  28-29. 

PROPAGANDA  UNAŢIEI  IN  MUNŢII 
APUSENI 

—  CORNA  — 

De  Dr.  SEBASTIAN  STANCA 
Consilier  episcopesc,  Cluj 

Parohia  Corna  a  fost  curat  ortodoxă  până  la  1828.  In 
anul  acesta  moare  preotul  Petru  Simuţ.  Episcopul  Vasile 
Moga  dă  ordin  protopopului  (27  Aug.  Nr.  130  şi  Nr.  430) 
să  facă  candidaţie  luând  în  combinaţie  şi  pe  diacul  Malea 
Gavrilă,  care  a  cumpărat  un  Ioc  şi  l-a  cinsitit  bisericii.1 

Dupăce  Malea  Gavrilă  este  de  25  de  ani  în  slujba 
bisericii  poporul  îl  alege  preot  şi  episcopul  îl  şi  hirotoneşte.2 

Vacanţa  parohiei  de  câteva  luni  a  fost  exploatată  de 
agenţii  protopopului  unit  Şuluţiu  cari  au  isbutit  să  câştige 
pentru  unire  3 — 4  familii  „plătindu-Ie  cu  daruri  şi  cu  bani 
gata".  Aceştia  reclamă  şi  biserica  (zidită  de  ortodocşi  la 
1790)  pe  seama  uniţilor  şi  ameninţă  că  o  vor  lua  cu  forţa, 
dacă  nu  le-o  dau  de  bună  voie.  Fac  cerere  la  guvern  în 
acest  înţeles,  motivând  că  familiile  trecute  la  uniţi  au  dat 
cea  mai  mare  contribuţie  la  zidirea  bisericii,  prin  urmare 
lor  li  se  cuvine.* 

Guvernul  dă  ordin  primăriei  (Nr.  2815  din  11  Martie 
1830)  din  Abrud,  la  care  aparţinea  şi  Corna,  ca  să  trimită 
o  delegaţie  la  faţa  locului,  care  să  facă  o  conscripţie  exactă 
a  locuitorilor  după  confesiuni,  fiind  de  faţă  şi  protopopul 
ortodox  şi  cel  unit  şi  să  isprăvească  lucrul  în  termin  de  15 
zile.  Primăria  deleagă  pe  consilierii  Szekely  Iosif  şi  Dio- 
szegi  Samuel  şi  fixează  termenul  pe  ziua  de  25  Martie, 
având  în  vedere  că  este  sărbătoare  şi  oamenii  nu  lucră  Ia 
băeşag.  Protopopul  Ighian  răspunde  îndată  că  nu  poate  în 
ziua  aceasta,  tocmai  pentrucă  este  sărbătoare  şi  cere  să  se 

1  Ms.  538  Col.  Eplsc.  Cluj. 

2  Ms.  543. 

3  Ms.  543. 

amâne  până  după  Paşti.  Protopopul  Şuluţ  îi  scrie  însă  din 
Abrud  la  20  Martie  ca  negreşit  să  vină  pe  ziua  susnumiiă 
la  Coma,  lăsându-şi  substitut  în  parohie.1 * 

Primăria  fixează  alt  termin  pe  ziua  de  1  Aprilie,  (Nr. 
229  din  29  Martie)  dar  nici  atunci  nu  se  pot  aduna.  Astfel 
se  fixează  al  treilea  termin  pe  6  Aprilie,  Marii  după  Paşti. 
Primarul  Csajka  Iosif  avisează  în  2  Aprilie  despre  aceasta 
pe  prot.  Ighian  învitându-1  ca  negreşit  să  fie  de  fată.  Dar 
delegaţia  nu  iese  la  faţa  locului  decât  Joi  după  17  Aprilie.3 

Delegaţia  face  conscripţia  şi  constată  că  abia  4  familii 
au  trecut  la  uniţi.  Dă  însă  ordin  credincioşilor  ortodocşi  ca 
să  primească  şi  pe  uniţi  în  biserica  ortodoxă. 

Ortodocşii  protestează.  Preotul  Malea  ia  în  ajutor  un 
scriitor  dela  Abrud  care  îi  face,  la  26  Mai  1830,  un  con¬ 
cept  de  remonstratie  în  ungureşte  către  arhiepiscopul  dela 
Carlovit,  în  care  arată  că  de  fapt  după  moartea  preotului 
Simut,  au  trecut  Ia  uniţi  3 — 4  familii,  oamenii  cei  mai  slabi 
din  comună,  fiind  ademeniţi  cu  daruri  şi  cu  bani  de  proto¬ 
popul  Şulut  şi  de  preotul  unit  din  Abrud,  Amos  Tobias,  aju¬ 
taţi  şi  de  consilierul  orăşenesc  din  Abrud  Boer  Iânos,  cari 
atâta  au  umblat  pela  guvern,  până  ce  acesta  a  aprobat  ca 
biserica  sa  să  fie  utilizată  şi  de  ortodocşi  şi  de  uniţi,  iar  în 
Vinerea  Paştilor  a  şi  venit  delegatul  primăriei  din  Abrud 
ca  să  facă  introducerea  uniţilor  în  biserică.*  Aceşti  oameni 
doresc  să  răstoarne  religia  ortodoxă  (a  disunita  religionkat 
felforgatni  igyekeznek),  în  credinţa  că  religia  unită  permite 
orice  fel  de  ilegalităţi  (azt  gondolvân  hogy  az  unita  religio 
minden  torvenytelen  dolgokat  mâr  meg  enged)  vreau  să 
pună  mâna  şi  pe  biserica  „ridicata  din  sudoarea  feţii  noa¬ 
stre"  numai  din  lăcomia  de  a  o  face  unită,  împotriva  rân- 
duelilor  decretului  de  toleranţă  a  patriei  şi  împotriva  spiri¬ 
tului  îngăduitor  moştenit  încă  dinainte  de  biserica  ortodoxă. 

Nu  este  adevărat  că  uniţii  au  dat  contribuţia  cea  mai 
mare,  deoarece  biserica  s’a  zidit  cu  20.000  fl.  din  cari  numai 
2000  s’au  adunat  din  Corna,  restul  dela  credincioşii  orto¬ 
docşi  din  satele  vecine. 

„Avem  domnitor,  rege  —  spune  cererea  —  care  cu 
intervenţia  Măriei  Tale  ne  poate  salva  pentru  totdeauna  de 
aceste  ilegale  şi  volnice  răpiri  (torv6nytelen  es  eroszakos 
ragadmânyoktol)  şi  să  ne  lase  biserica  in  proprietatea  noastră. 
Dacă  unii  doresc  să  urmeze  numai  religia  unită,  facă  pe 
seama  lor  biserică  unită  separata,  dar  ca  noi  să  le  dăm  lor 
biserica  noastră  de  dragul  „reformaţiei"  lor,  asta  este  re¬ 
voltător...  Ei  vreau  să  pericliteze  religia  noastră  neunită, 
să  ne  lase  fără  biserică,  ba  să  ne  scoată  chiar  şi  din  sat, 
iar  biserica  pe  cale  nedreaptă  să  o  prefacă,  în  biserică 
unită,  —  unde  s’a  mai  pomenit  o  ilegalitate,  jăfuire  şi  „po- 
tenţie"  mai  clară  ca  aceasta". 

In  sfârşit  cere  arhiepiscopului  din  Carlovit  să  intervină 
la  timp  ca  biserica  să  rămână  pe  veci  în  proprietatea 
ortodocşilor.  Iar  în  post  scriptum  cer  ca  răspunsul  lui  sau 
rezoluţia  împărătească  să  o  trimită  prin  episcopul  V.  Moga 
şi  prin  protopop,  căci  altfel  nu  va  ajunge  la  cunoştinţa 
oamenilor  în  veci. 

Lucrurile  de  mai  sus  le  confirmă  cu  iscăliturile  lor  şi 
preotul  Moise  Manovici  dela  Cărpiniş  şi  Ion  Vasinca,  preot 
în  Roşia  şi  administrator  protopopesc  al  Turzii.1 

Concomitent  cu  credincioşii  din  Corna  face  şi  episcopul 
V.  Moga  o  cerere  către  guvern  în  care  arată  că  credin¬ 
cioşii  din  Coma  au  fost  ademeniţi  şi  terorizaţi  să  treacă  la 
uniţi.  Biserica,  în  temeiul  raportului  numeric  constatat  de 
primăria  din  Abrud,  revine  incontestabil  numai  ortodocşilor. 
In  consecinţă  nu  se  poate  admite  folosirea  alternativă  a 
bisericii.2 

Guvernul  află  însă  mai  bună  soluţia  propusă  de  dele¬ 
gaţii  primăriei  din  Abrud  şi  cu  ordinul  din  26  August  1831, 
dispune  ca  potrivit  obişnuinţei  în  asemenea  cazuri  (in  ăhn- 
lichen  Fâllen  beobachteten  Gepflogenheii)  biserica  să  fie 
folosită  şi  de  uniţi  şi  în  caz  de  nevoie  să  fie  introduşi  în 
biserică  chiar  şi  cu  forja.3 

Ortodocşii  nu  se  împacă  cu  această  soluţie.  Preotul  e 
bolnav  greu,  iar  curatorii  Giurgiu  Ion  şi  Bofar  PetruJ  fac 
în  numele  parohiei  apel  la  guvern  pentru  modificarea  hotă- 

‘  Ms.  543. 

2  Dr.  G,  Ciuhgndu,  »Ep.  Gh.  Rajiu  şl  S.  Vulcan"  Arad  1935  p.  14. 

8  Ibldem  p.  15. 

rârii,  provocându-se  la  alt  decret  al  curţii  din  1782,  care 
dădea  drept  ortodocşilor  să-şi  păstreze  biserica  chiar  şi  în 
caz  că  ar  fi  mai  pu]ini  decât  unifii.  In  Corna  însă  sunt  147 
familii  ortodoxe  cu  543  suflete.1  Totodată  fac  cerere  şi  la 
împăratul  din  Viena,  cer  ca  biserica  să  fie  numai  a  ortodoc¬ 
şilor  şi  să  elimine  pe  unifi.  Curtea  din  Viena  cere  in¬ 
formaţii  dela  episcopul  Vasile  Moga,  acesta  dela  protopopul 
Ighian,  care  face  raportul  ungureşte  ca  să  poată  fi  trimis  în 
original  la  locul  în  drept. 

Protopopul  arată  că  folosinţa  bisericii  de  către  amân¬ 
două  confesiunile  este  insuportabilă.  Acelaş  lucru  s’a  în¬ 
tâmplat  în  Poşaga  şi  în  Şard,  ceeace  a  avut  ca  urmare 
pricină  mare,  iar  bisericile  respective  s’au  ruinai.  In  Corna 
se  poate  întâmpla  acelaş  lucru,  mai  ales  că  Tomufa  Anghel 
şi  Mâţa  Ursu,  cari  au  trecut  Ia  uniţi  sunt  oameni  pricinaşi, 
cari  şi  înainte  de  trecere  au  făcut  multă  gâlceavă.  In  spe¬ 
cial  cel  din  urmă  e  un  beţiv  şi  bătăuş  sângeros,  care  stă 
şi  acum  sub  cercetare  judecătorească.  Ceilalţi  trecuţi  la 
uniţi  sunt  în  majoritate  oameni  de  pricină  (gyiilev6sz  nep). 
Nu  pot  fi  toleraţi  în  biserica  ortodoxă.  Este  în  sat  un  Ioc 
pe  care  este  o  bisericuţă  veche,  pe  care  ortodocşii  o  ce¬ 
dează  putinilor  uniţi,  dacă  nu  pot  încăpea  în  biserica  unită 
din  Abrud.  Dar  drept  la  biserica  cea  nouă  şi  mare  din 
Corna  nu  pot  avea.2  * 

Şi  Episcopul  Vasile  Moga  se  ridică  cu  un  protest  energic 
împotriva  acestei  hotărâri  a  guvernului.  Primăria  din  Abrud 
provocându-se  la  legile  „Approbatae"  propune  ca  uniţilor  să 
se  dea  a  patra  parte  din  biserică.  Iar  episcopul  dela  Blaj 
dealtă  parte  susţine  că,  deoarece  ortodocşii  nu  sunt  recipiaţi, 
ci  numai  toleraţi,  nu  se  pot  provoca  la  dispoziţiile  din  4782, 
prin  urmare  trebue  să  accepte  folosinţa  alternativă  a  bise¬ 
ricii,  deoarece  au  aceleaşi  servicii  religioase.3 

Ortodocşii  aşteaptă  cu  îndelungă  răbdare  o  rezoluţie 
favorabilă  dela  forurile  statului.  Dar  lucrurile  se  trăgănează 
până  în  1832.  Preotul  Malea  moare  şi  episcopul  le  reco¬ 
mandă  să  aleagă  de  preot  pe  absolventul  de  teologie  Con- 

1  Dr.  Gh.  Cluhandu  o.  c.  p.  14. 

2  Ms.  544. 

3  Dr.  Gh.  Ciuhandu  o.  c.  p.  15, 

stantin  Prigoană  din  Someşul  rece,  având  în  vedere  că  vrea 
să  ia  de  soţie  pe  faia  răposatului  preot.1 

In  luna  lui  August  1832  vine  un  ordin  dela  guvern  în 
care  se  îndrumă  ortodocşii  ca  totuşi  să  primească  pe  uniţi 
in  biserică.  Primăria  din  Abrud  trimite  delegaţi  în  ziua  de 
28  August  (Sf.  Maria)  ca  să  publice  ordinul  şi  să-l  pună 
în  aplicare.  Ortodocşii  se  opun  cu  forţa,  bruschează  (vio¬ 
lente  modo  repulsam)  pe  delegaţi  şi  cu  vorbe  de  ocară  îi 
alungă. 

Primarul  raportează  la  5  Septemvrie  guvernului  cele 
întâmplate,  iar  acesta  dă  ordin  episcopului  Vasile  Moga 
(Nr.  9694  din  21  Septemvrie  1832)  ca  pe  răspunderea 
proprie  să  pună  Ia  respect  prin  protopopul  şi  preoţii  locului 
pe  credincioşii  din  Corna.  Pretinde  ca  aceştia  să  se  ducă 
de  bună  voie  şi  să  se  roage  de  iertare  de  magistratul  din 
Abrud  pentru  ofensa  ce  au  făcut-o  delegaţilor.  Le  porun¬ 
ceşte  din  nou  să  primească  pe  uniţi  în  biserică,  altmintrelea 
mai  marii  bisericii,  cari  nu  vor  îndemna  poporul  la  ascul¬ 
tare,  vor  fi  consideraţi  ca  recalcitranţi  şi  pe  lângă  cheltue- 
lile  ce  vor  avea  să  le  supoarte,  vor  fi  şi  pedepsiţi.2 3 

Episcopul  comunică  acest  ordin  la  9  Octomvrie  (Nr. 
537)  protopopului,  cu  îndrumarea  ca  să  caute  a-1  împlini  şi 
a-i  face  raport.’ 

Primarul  din  Abrud  Boer  lanos  întreabă  la  16  Oct. 
(Nr.  645)  pe  protopopul  Ighian  dacă  a  primit  ordin  dela 
episcopul  pentruca  împreună  cu  delegaţii  primăriei  oraşului 
Abrud  să  se  deplaseze  Ia  Corna  pentru  executarea  ordinului 
guvernului.4 

Protopopul  trăgănează  cauza  intenţionat.  Guvernul  dă 
un  nou  ordin  la  5  Nov.  (Nr.  13.340)  prin  care  urgentează 
executarea  ordinului  anterior,5 

Intr’aceea  se  vede  că  intervenţia  mitropolitului  dela 
Carloviţ  şi  a  episcopului  Moga  au  avut  efect,  deoarece  în 
24  Octomvrie  1832  soseşte  dela  Curtea  din  Viena  răspunsul 


1  Ms.  546. 

*  Ms.  547. 

3  Ms.  543. 

4  Ms.  549. 

5  Ms.  551. 

Nr.  5144  pe  care  guvernul  îl  transpune  magistratului  din 
Abrud,  precum  şi  episcopului  (Nr.  10801)  la  2  Noemvrie, 
iar  acesta  protopopului  Ighian  la  23  Noemvrie. 

Curtea  din  Viena  cere  informaţii  detailate  despre  nu¬ 
mărul  uniţilor  şi  al  ortodocşilor  din  Corna.  Dacă  nu  pot 
folosi  împreună  biserica,  nu  s’ar  putea  zidi  o  biserică  mai 
mică  pentru  cei  în  minoritate,  iar  în  cazul  acesta  majori¬ 
tatea  «să  se  socotească  cât  să  întoarcă  înapoi  la  ceice 
rămân  fără  biserică". 

Magistratul  are  ordin  să  facă  lucrul  acesta.  Episcopul 
Îndrumă  deci  pe  protopopul  ca  să  se  intereseze  de  această 
chestiune  avizând  şi  pe  credincioşii  din  Corna.1 

In  urma  acestei  porunci  dela  Curte,  guvernul  dă  un 
ordin  nou  Ia  4  Decemvrie  1832  (Nr.  12223)  prin  care  de¬ 
clară  că  dacă  nu  s’a  executat  ordinul  Nr.  13340  (si  iam 
procuratura  non  fuisset)  suspendă  din  partea  sa  (a  sua 
parte)  orice  procedură  până  ce  va  veni  rezoluţia  definitivă 
dela  Curtea  împărătească.2 

Rezoluţia  se  vede  că  a  fost  favorabilă  ortodocşilor, 
deoarece  biserica  a  rămas  în  stăpânirea  lor  până  astăzi, 
iar  uniţii  şi-au  zidit  în  1841  altă  biserică. 


(90) 


1  Ms.  550. 

2  Ms.  551. 

DESPRE  VREDNICIA  PREOŢEASCĂ 

De  Preot  GHEORGHE  SECAŞ 
Misionar  eparhial 

FĂRĂ  ISUS  APOSTOLII  ERAU  PIERDUŢI 

Preoţia  însemnează  slujirea  Iui  Hrisfos,  izvorâtă  dintr’o 
credinţă  puternică  şi  vie,  întărită  printr’o  viaţă  cucernică 
şi  cinstită. 

Că  importanţa  chemării  preoţeşti  e  mare,  nu  încape 
îndoială. 

Că  slujba  de  taină  în  care  stăm  întrece  pe  cea  a  înge¬ 
rilor,  ne-o  spune  sf.  Ioan  Gură  de  Aur.  Iar  sf.  Efrem 
Şirul  o  cântă  aşa: 

„Minune  prea  slăvită,  putere  negrăită,  înfricoşată  taină, 
gândită  şi  sfântă,  cinstită  şi  fără  de  prihană.  Să  privim  ca 
printr’o  oglindă  la  comoara  aceasta  a  preoţiei. 

Comoară  zic  celor  ce  o  păzesc  pe  dânsa,  după  vred¬ 
nicie,  că  pavăză  este  strălucită  şi  neasemănată,  turn  neclintit 
şi  zid  nerisipit.  Temelie  întărită  care  dela  pământ  se 
apropie  până  la  crugul  ceriului.  La  însuşi  ceriurile  ceriurilor  se 
suie  fără  de  oprire  în  mijlocul  îngerilor  celor  fără  de  trupuri  cu 
strălucire  împreună  petrece;  mai  mult,  cu  însuşi  Stăpânul 
îngerilor  şi  ziditorul  şi  de  lumină  dătătorul  vorbitoare  se  face. 

Darul  treptei  preoţiei  covârşeşte  orice  minte  şi  orice 
cuvânt".  (Cuvânt  „Despre  preoţiea). 

Nu  intenţionez  să  înalţ  un  imn  preoţiei,  ci  să  subliniez 
doar  vrednicia  preoţească. 

Dacă  privim  la  apostolii  Domnului,  vedem  că  ei  din 
momentul  în  care  au  fost  chemaţi  de  Mântuitorul,  au  rămas 
atât  de  strâns  legaţi  de  El,  încât  am  putea  zice  că  fără 
Isus  ei  s’ar  fi  simţit  văduviţi  în  aşa  fel,  încât  viaţa  lor 
peste  tot  n’ar  mai  fi  avut  nici  un  rost. 

Legătura  aceasta  strânsă  dintre  apostoli  şi  dumnezeescul 
lor  învăţător  o  exprimă  atât  de  limpede  Sf.  Apostol  Pavel, 
deşi  n’a  cunoscut  pe  Hristos  în  trup:  Mie  a  trăi  este 
Hrisfos. 

Hristos  era  viaţa  luturor  ucenicilor  săi.  Şi  iată  mă 
folosesc  de  o  istorisire  biblică,  din  care  în  chip  atât  de 
minunat  străluceşte  dragostea  şi  ataşamentul  ucenicilor  faţă 
de  Mântuitorul. 

La  evanghelistul  loan  cap.  6,  după  saturarea  mulţimilor 
cu  pâine  şi  peşte  în  pustie,  Domnul  Hristos  călcând  peste 
valurile  Tiberiadei  a  trecut  de  cealaltă  parte  a  mării.  Mul¬ 
ţimile  l-au  aflat  şi  a  doua  zi  Mântuitorul  văzând  norodul  a 
zis:  „Amin  vă  zic  vouă,  mă  căutaţi  nu  pentrucă  aţi  văzut 
minuni,  ci  pentrucă  aţi  mâncat  din  pâini  şi  v’aţi  săturat" 
(6,  26). 

Apoi  a  început  să  le  vorbească  despre  pâinea  vieţii, 
care  este  trupul  său  şi  despre  beutura  sfântă  a  sângelui  său. 

Toţi  s’au  poticnit,  căci  nu  puteau  purta  asemenea  cu¬ 
vinte  tari.  Chiar  din  cei  70  de  ucenici,  mulţi  s’au  scanda¬ 
lizat  şi-au  început  să  părăsească  pe  Isus.  Deci  a  întrebat 
Isus  pe  cei  12:  Nu  vreţi  şi  voi  să  mă  părăsiţi?  Iar  aceştia 
prin  graiul  Iui  Petru  au  răspuns :  Doamne,  la  cine  ne  vom 
duce,  tu  ai  cuvintele  vieţii  de  veci  şi  noi  am  crezut  şi  am 
ajuns  la  cunoştinţa  că  tu  eşti  Hristosul,  sfântul  lui  Dumnezeu 
(6,  59—69). 

Iată  cât  de  alipiţi  erau  apostolii  de  dascălul  lor.  Precum 
trupul  omenesc  în  lipsă  de  aer  şi  hrană  moare,  aşa  şi  despre 
ucenicii  Mântuitorului  am  putea  zice  că  respirau  pe  Hristos 
şi  fără  El,  viaţa  lor  s’ar  fi  pustiit. 

Icoana  acestei  dezolări  —  fără  Hristos  —  ne-o  înfăţişează 
chiar  Evanghelia. 

Când  Mântuitorul  a  fost  prins  mişeleşte  şi  dus  la  cruce 
grea  şi  !a  moarte  amară,  ucenicii  înspăimântaţi  s’au  risipit. 
—  Ce-au  mai  însemnat  ei  în  acel  moment? 

Domnul  ne  mai  fiind  cu  ei,  erau  ca  nişte  morţii 

„Fără  mine  nu  puteţi  face  nimic"  (loan  15,  5).  Aşa  le 
spusese  Domnul  mai  înainte  şi  iată  într’adevăr  cât  de  pustie 
le  este  viaţa  în  aceste  clipe  ale  părăsirii,  încât  cuvintele  de 
mai  sus  ar  putea  fi  traduse:  „Fără  mine  sunteţi  morţi". 

MÂNTUITORUL  CAUTĂ  SPRIJINUL  UCENICILOR 
SĂI  ATÂT  ÎN  BUCURII  CÂT  ŞI  ÎN  ÎNTRISTĂRI 

La  sfântul  apostol  şi  evanghelist  Luca  10, 17,  20  şi  21  —  noi 
suntem  martorii  unei  scene  deosebite.  Văzând  rezultatul 

propoveduirii  ucenicilor  săi,  Domnul  Isus  tresaltă  într’un 
elan  de  sfântă  bucurie  şi  mângâiere. 

La  raportul  ucenicilor:  Doamne  şi  dracii  se  pleacă 
nouă  întru  numele  tău,  el  răspunde:  Văzut-am  pe  Satana 
ca  un  fulger  din  cer  căzând. 

Şi  apoi  le  înalţă  îndată  cugetele:  „Dar  nu  vă  bucuraţi 
că  duhurile  se  pleacă  vouă,  ci  bucuraţi-vă  mai  ales  că 
numele  voastre  sunt  scrise  în  ceruri “. 

Ce  să  spun  despre  minunata  rugăciune  din  v.  21. 

Cât  de  minunată  este  scena  aceasta.  Nu  ştiu  dacă  în 
întreaga  Biblie  mai  găsim  ceva  la  fel  în  acest  sens.  S’ar 
putea  alătura  tabloului  schimbării  la  faţă  de  pe  Tabor. 

Domnul  se  bucură  în  mijlocul  ucenicilor  săi,  atunci 
când  aceştia  îşi  îndeplinesc  cu  vrednicie  şi  cu  zel  mi¬ 
siunea  lor.  Şi’n  mijlocul  acestei  bucurii  înalte  se  îndreaptă 
cu  mulţumită  către  Părintele  său  ceresc. 

• 

•  • 

S'a  bucurat  Domnul l  Nu  voi  putea  sublinia  îndeajuns 
acest  moment.  Cine  i-a  prilejuit  această  bucurie  ?  Ucenicii 
săi,  apostolii  vestitori  ai  Evangheliei. 


Stăpânul  se  bucură  întru  vrednicia  slujitorilor  săi, 
atunci,  astăzi  şi  în  toate  veacurile. 

* 

•  • 

Dela  acest  tablou  unic,  atât  de  senin  şi  atât  de  sublim, 
să  trecem  la  altul  care  ne  înfaţişază  pe  Domnul  Isus  tul¬ 
burat  de  întristare  până  la  moarte  (Matei  26,  36 — 43). 

Ceasul  cel  greu  se  apropia.  Mântuitorul  trebuia  să 
urce  calvarul.  Dar  în  faţa  morţii  de  cruce,  moarte  de  ispă¬ 
şire  a  tuturor  păcatelor  întreg  neamului  omenesc,  Domnul 
s’a  cutremurat  s’a  tulburat  foarte,  întristându-se. 

Acest  lucru  Fa  împărtăşit  ucenicilor  săi.  „întristat  este 
sufletul  meu  până  la  moarte;  rămâneţi  aici  şi  priveghiaţi 
împreună  cu  mine"  (Matei  26,  38). 


Mântuitorul  întristat  de  moarte! 

Şi’n  această  întristare  al  cui  sprijin  îl  caută?  Dela  cine 
aşteaptă  întărire?  La  cine  apelează? 

La  ucenicii  săi:  „Rămâneţi  aici  şi  priveghiaţi  îm¬ 
preună  cu  mine". 

Durerea  însă  i-a  fost  mare,  când  după  rugăciunea  cu 
sudori  de  sânge,  întorcându-se,  i-a  aflat  dormind. 

Mâhnit  peste  măsură  i-a  mustrat:  „Astfel,  n’aţi  avut 
putere  să  priveghiaji,  nici  un  ceas  cu  mine!" 

• 

*  • 

Un  mare  cugetător  francez.  Pascal,  interpretând  acest 
moment  zice: 

„Domnul  se  luptă  cu  moartea  iar  ucenicii  dormiau ; 
dacă  Mântuitorul  ar  fi  în  agonie  până  la  sfârşitul  lumii, 
nici  un  ochiu  nu  trebuie  să  se  închidă  în  această  vreme"» 

* 

*  * 

Intr’adevăr  apostolii  au  pierdut  un  ceas  care  niciodată 
nu  se  va  mai  întoarce. 

O  singură  dată  a  aşteptat  Domnul  mângâiere  dela  ei 
şi  nu  i-au  putut-o  da,  fiindcă  dormiau.  Şi  vai  cât  de  triste 
au  fost  urmările  acestui  somn!  Toţi  au  căzut,  toţi  s’au  ri¬ 
sipit.  Petru  a  ajuns  până  acolo  încât  cu  jurământ  s’a  lăpădat 
că  nu  a  cunoscut  pe  Isus. 

* 

•  • 

Celce  priveghează  pururea  este  mereu  pregătit,  deci 
ferit  de  căderi :  „Priveghiaţi  şi  vă  rugaţi  ca  să  nu  cădeţi  în 
ispită". 

ÎNCHEIERE 

Am  văzut  în  partea  primă  a  celor  expuse  strânsa  de¬ 
pendenţă  şi  alipire  a  apostolilor  de  Isus  Domnul  lor.  Au 
fost  apostoli  în  măsura  în  care  au  rămas  alipiţi  de  Mântui¬ 
torul.  Aşa  şi  cu  vrednicia  preoţească :  ea  este  lucrătoare  şi 
vie  atâta  vreme  cât  noi  preoţii  suntem  în  Duhul  lui  Hristos, 
legaţi  de  EI  cu  sfinţenie. 

In  partea  a  Il-a  am  văzut  cum  Domnul  Isus  caută  spri¬ 
jinul  ucenicilor  săi  atât  în  bucurii,  cât  şi’n  întristări.  Ade¬ 
văratul  preot  trebuie  să  fie  treaz  pururea,  să  privegheze 

necontenit,  pentru  ca  atunci  când  Domnul  are  nevoie  de  el, 
să  nu  doarmă,  nici  să  fie  ocupat  cu  alte  griji,  ci  să  ser¬ 
vească  cu  iubire  pe  Hristos,  Stăpânul  său.  In  preot  mai  ales 
trebuie  să  se  plinească  aceste  cuvinte  ale  Iui  Isus :  „Fericită 
este  sluga  pe  care  Domnul  venind,  o  va  afla  priveghind*. 

• 

•  • 

Pentru  a  se  ridica  la  o  astfel  de  vrednicie,  preotul 
trebuie  să  se  hrănească  şi  să  se  adape  din  belşug  din  iz¬ 
vorul  Scripturilor  sfinte.  Citirea  sârguincioasă  a  Bibliei 
este  una  din  treptele  ce  ne  urcă  spre  slujirea  Iui  Hristos: 
Preoţia. 

Se  impune  de  asemenea  şi  citirea  altor  cărţi  de  con¬ 
ţinut  mistic,  religios,  cărţi  de  meditaţie,  ca  d.  ex.  „La  pi¬ 
cioarele  Mântuitorului*  minunata  prelucrare  a  dlui  Ioan 
Moşoiu,  apărută  de  curând  în  întregime. 

In  fine  mai  adaug :  săvârşirea  cu  deosebită  grije  şi  cu 
multă  sfinţenie  a  sfintelor  slujbe,  tot  atâtea  trepte  de  înăl¬ 
ţare  şi  de  interiorizare  a  vieţii  preoţeşti. 

Trăim  un  veac  de  mari  prefaceri  sociale.  In  regene¬ 
rarea  societăţii  omeneşti,  Biserica  lui  Hristos  este  chemată 
să  joace  un  rol  de  prim  ordin.  Biserica  nu  va  putea  juca 
acest  rol  dacă  nu  va  putea  dispune  de  o  falangă  de  ade¬ 
văraţi  preoţi. 

Societatea  nu  se  reformează  cu  porunci,  sfaturi  sau 
legi,  ci  prin  bărbaţi  vrednici,  prin  apostoli  plini  de  duhul 
ceresc  şi  de  credinţă  nestrămutată  în  Domnul  Isus  Hristos, 
piatra  de  temelie  a  vieţii  celei  adevărate.  Sfârşesc  prin 
acest  postulat  pe  care  ni-1  adresează  Mântuitorul: 

„Aşa  să  lumineze  lumina  voastră  înaintea  oamenilor,, 
ca  văzând  ei  faptele  voastre  cele  bune,  să  preamărească  pe 
Tatăl  vostru  cel  din  ceriuri*  (Matei  5,  16). 

TRĂIREA  PRIN  CREDINŢĂ  A  FERICITULUI 

AUGUST1N 

De  Preot  IOAN  BUNEA 

Viata  fericitului  Augusfin  este  o  viaţă  de  sbucium  dar 
şi  o  viată  prodigioasă  în  câmpul  teologiei  şi  credinţei  cre¬ 
ştine.  In  sufletul  Iui  s’au  îmbinat  armonic  virtutea  credinţei 
cu  postulatele  rigide  şi  implacabile  ale  raţiunii.  De  multeori 
e  cu  neputinţă  să  observi  dacă  vorbeşte  în  numele  teolo¬ 
giei  sau  în  numele  filosofiei,  dacă  vorbeşte  despre  existenţa 
lui  Dumnezeu  sau  despre  teoria  cunoştinţei.  Profesorul  E. 
Gilson  spune  că  istoricul  care  încearcă  să-l  examineze  pe 
Augustinande  an  „souffre  conslamment  de  Iui  faire  violenceV 
fiindcă  metoda  lui  proprie  este  digresiunea .  In  centrul 
doctrinei  augustiniene  stă  harul  şi  carifafea,  bine’nţeles  fără 
a  se  exclude  drepturile  raţiunii  în  problema  investigaţiei 
ştiinţifice.  Atât  doar  că  i  se  precizează  şi  determină  mai 
deaproape  sfera  de  activitate,  îndrumat  fiind  şi  omul  să  por¬ 
nească  Ia  orice  investigaţie  cu  credinţa  că  raţiunea  scru¬ 
tătoare  e  de  origine  divină  şi  nu  poate  activa  decât  în  ca¬ 
drele  stabilite  de  Dumnezeu. 

Gustul  pentru  preocupările  filosofice  i  l-a  dat  citirea  cărţii 
lui  Cicero  întitulată  „Horfensius“.  Problema  de  căpetenie 
care  era  abordată  în  această  carte,  era  problema  fericirii. 
Fericirea  nu  constă  nici  în  posesiunea  bunurilor  pămân¬ 
teşti,  nici  în  plăcerile  simţurilor,  nici  în  trăirea  după  fantezie, 
nici  în  posesiunea  elocinţei,  ci  în  cunoaşterea  sau  în  cău¬ 
tarea  adevărului ;  mai  mult,  fericirea  se  dobândeşte  prin  stră¬ 
dania  către  înţelepciune,  care  este  şi  obiectul  filosofiei. 

Filosofia  alcătuită  de  fericitul  Augustin  este  iubirea  de 
înţelepciune.  Iubirea  de  înţelepciune  constă  în  a  cunoaşte 
pe  Dumnezeu,  care  este  izvorul  etern  şi  nemărginit  al  ade¬ 
vărului.  Posedarea  acestei  înţelepciuni  ne  aduce  fericirea. 

1  F.  Gilson :  Introduction  â  l'etude  d«  Saint  Augusiin,  pag.  294. 

Fericirea  este  inseparabilă  de  cunoştinţă.  Aceasta  este 
viaţa  de  veci  ca  să  Te  cunoască  pe  Tine  unul  adevăratul 
Dumnezeu  şi  pe  care  L-ai  trimis,  pe  Isus  Hristos  (loan  13, 
3).  Cunoaşterea  lui  Dumnezeu  aduce  fericirea.  In  demon¬ 
strarea  existenţei  lui  Dumnezeu,  fericitul  Augustin  se  deo¬ 
sebeşte  radical  de  ceilalţi  filosofi  cari  tratează  această  pro¬ 
blemă.  Cea  dintâi  preocupare  şi  grijă  a  lui  este  să  demon¬ 
streze  adeveriiatea  Sfintei  Scripturi.  Dealtcum  în  toată  filo- 
sofia  pe  care  o  construeşte,  sprijinul  său  este  autoritatea 
dumnezeiască  a  Sfintei  Scripturi,  din  care  izvoreşte  punctul 
său  de  plecare,  credinţa.  Deşi  punctul  de  mânecare  este 
credinţa,  aceasta  nu  va  dispensa  pe  om  de  cercetare,  nici 
de  demonstrare,  ci  „ credo  ui  intelligam“  va  fi  crezul  său. 

După  conciliul  Vatican,  credinţa  este  o  virtute  supra¬ 
naturală  prin  care,  cu  inspiraţia  şi  ajutorul  harului  lui 
Dumnezeu,  ţinem  de  adevărate  cele  descoperite  de  El,  nu 
pentru  adevărul  intrinsec  al  lucrurilor  văzut  cu  lumina  na¬ 
turală  a  minţii,  ci  pentru  autoritatea  lui  Dumnezeu  care  le-a 
descoperit,  care  nu  se  poate  inşela,  nici  nu  ne  poate  înşela.1 
In  nota  şi  spiritul  acestei  definiţii,  credinţa  este  o  aderare 
la  o  cunoştinţă,  o  aderare  dată  unei  mărturii  nu  în  baza 
înţelegerii,  ci  în  baza  autorităţii  celui  care  mărturiseşte. 

Până  să  ajungă  să-şi  precizeze  punctul  de  plecare  şi  să-şi 
echilibreze  viaţa  sufletească,  s’a  petrecut  o  întreagă  tragedie 
în  sufletul  lui.  Deşi  primise  în  casa  părintească  o  educaţie  cre¬ 
ştină  prin  mama  sa  Monica,  dupăce  studiază  retorica,  alu¬ 
necă  în  mreaja  maniheismului,  care-i  promitea  soluţionarea 
mulţumitoare  a  problemelor  numai  cu  ajutorul  raţiunii.  Mani¬ 
heismul  însă  i-a  adus  numai  deziluzii,  fiindcă  nu  rezolva 
problema  răului,  care  este  o  privaţiune  a  binelui,  precum 
nici  posibilitatea  conceperii  lui  Dumnezeu  ca  o  substanţă 
imaterială.  Nu  există  nimic  rău  dacă  purcede  din  divinitate ; 
a  fi  e  sinonim  cu  a  fi  bun.  Ceeace  l-a  desgustat  mai  mult 
a  fost  contactul  intim  pe  care  l-a  avut  cu  corifeii  sectei 
maniheiste.  Întrebând  pe  unul  dintre  ei,  pe  Faust,  ce  înţelege 
prin  cele  două  principii  (al  binelui  şi  răului),  acesta  răspunse 
că  sunt  coeterne,  dar  nu  de  o  putere  egală.  Oreşala  o  gă¬ 
seşte  Augustin  în  faptul  că  n’au  conceput  principiul  binelui 
ca  o  perfecţiune. 

1  Cilat  după  G,  firunhes:  La  fol  et  sa  juslfficaffon  raîlonellâ,  peg.  17. 

Dupăce  pătrunde  absurdităţile  maniheismului,  Augustin 
face  încercări  serioase  pentru  a  se  întoarce  la  credinja  cre¬ 
ştină.  Locul  unde  se  va  produce  conversiunea  va  fi  Milanul, 
unde  predica  vestitul  episcop  Ambrosiu,  care  va  exercita  o 
influenţă  binefăcătoare  asupra  lui.  Ambrosiu  a  reuşit  să  tre¬ 
zească  în  sufletul  fericitului  Augustin  amintirile  din  copilărie, 
gândurile  de  cari  a  fost  animat  cândva.1 

Deşi  Ambrosiu  îl  sfătuise  şi-i  arătase  necesitatea  şi 
autoritatea  Sfintei  Scripturi,  îndoiala  persista  în  sufletul  luL 
Cu  prietenul  său  Alip,  ajunge  înfr’o  discuţie  cu  Pontitianus, 
ofiţerul  lui  Valentinian  II.  Intre  altele  se  opresc  asupra 
călugărilor  din  Thebaida  şi  Pontitianus  povesteşte  cum  doi 
prieteni  ai  săi  de  grad  superior  au  părăsit  armele  şi  s’au 
devotat  cu  totul  vieţii  călugăreşti.  Auzind  acest  lucru,  Augu- 
stin  se  condamnă  pe  sine  însuşi  fiindcă  „atâta  timp  cât  n’am 
voit  să  mă  gândesc  asupra  mea,  eram  oarecum  ascuns  în¬ 
dărătul  meu,  deşi  Tu  Doamne  m’ai  adus  în  firea  mea 
ca  9ă-mi  arăţi  ruşinea,  diformităţile,  greşalele,  murdăria  şi 
rănile".2  Augustin  se  retrage  turburat  cu  prietenul  său  Alip  în 
grădina  aparţinătoare  casei  unde  locuiau.  Aici  este  torturat 
de  crize  nemaipomenite  şi  acestea  nu  constau  numai  din- 
tr’o  luptă  internă,  ci  se  exteriorizau  prin  suspine  şi  plânsete 
violente.  Acest  sbucium  se  continuă  până  în  momentul  când 
aude  vocea  unui  copil  care-i  strigă :  „Toile  et  lege  1  Toile  et 
lege  (ia  şi  citeşte)".  Luând  în  mână  Sfânta  Scriptură,  se 
opreşte  la  epistolele  sfântului  Apostol  Pavel  şi  în  special  la 
următorul  pasagiu:  „Să  nu  trăiţi  în  bucurii  şi  ospeţe,  în 
beţie  şi  neruşinare,  în  pismă  şi  neînţelegeri  (Rom.  13,  13), 
ci  să  vă  îmbrăcaţi  în  Hristos...  Primiţi  şi  susţineţi  pe  cel 
slab  în  credinţă"  (Romani  14,  1). 

Citirea  acestui  pasagiu  a  contribuit  mult  Ia  convertirea 
iui  Augustin,  dar  nu  numai  atât,  ci  şi  următoarea  împreju¬ 
rare,  care  i-a  fost  decisivă.  „Se  afla  la  Ostia,  pe  malul 
mării,  pe  punctul  de  a  părăsi  Italia  şi  a  se  reîntoarce  în 
Cartagena  sa  iubită,  spre  a  începe  acolo  noua  luptă  pentru 
triumful  bisericii.  Aici,  în  lumina  blândă  a  înserării,  stând 
în  pervazul  ferestrei  larg  deschisă  spre  mare,  de  vorbă 
cu  mama  sa  despre  marea  fericire  ce  o  simţea  de  a  fi 

1  Confess.  libr.  I  cap.  XL 

8  Confess.  libr.  VIII  cap.  Vil. 

revenit  Ia  dreapta  credinţă  şi  de  a  se  găsi  astfel  ală¬ 
turi  de  Domnul,  privind  imensitatea  mării  din  faţa  sa  şi  boita 
înstelată  de  deasupra  ei,  a  simţit  şi  el  şi  pioasa  sa  mamă 
cum  o  lumină  de  o  negrăită  bucurie  li  se  strecoară  în  su¬ 
fletele  adânc  înfiorate  şi  copleşite  de  viziunea  prezenţei 
Domnului.  Cu  ochii  plini  încă  de  această  sfântă  lumină, 
sfânta  Monica  a  trecut  spre  cele  veşnice.  In  noua  perspec¬ 
tivă  a  acestei  lumini,  fericitul  Augustin  îşi  revizuieşte  încă 
odată  sufletul,  curăţindu-1  de  toate  îndoielile  gândului  şi  de 
toate  impurităţile  simţurilor.  A  întrebat  atunci  fericitul  in¬ 
spirat  şi  marea  şi  cerul,  şi  valurile  şi  stelele,  şi  cele  ale 
pământului  şi  cele  ale  văzduhului,  dacă  ele  sunt,  dacă  ele 
pot  fi  Dumnezeul  său.  Şi  i-au  răspuns  pe  rând  şi  valurile 
şi  florile  şi  păsările  şi  stelele  şi  nourii  şi  îngerii:  nu, 
nu  suntem  Dumnezeul  tău;  caută  deasupra  noastră;  mai 
sus,  tot  mai  sus,  deasupra  noastră,  acolo  vei  găsi  pe  Dum¬ 
nezeu,  după  care  însetează  sufletul  tău.  Şi  purtat  de  valuri, 
vânturi,  flori,  astre,  nori  şi  îngeri,  sufletul  lui  Augustin,  obosit 
de  frământarea  tuturor  întrebărilor,  aruncate  tuturor  văzdu¬ 
hurilor,  ştiinţelor  şi  filosofiîlor,  se  opreşte  obosit  şi  fericit 
în  faţa  tronului  Divinităţii,  lângă  care  găsise  însfârşit  lumina, 
adevărata  lumină,  rostind  cuvintele  rămase  celebre:  Nelini¬ 
ştit  e  sufletul  meu,  Doamne,  până  ce  se  va  odihni  întru 
Tine.  „Odihna  în  Domnul"  pe  care  o  aflase  sufletul  lui 
Augustin  este  cheia  adevăratei  şi  singurei  cunoaşteri  a 
Domnului,  cunoaşterea  prin  credinţă  şi  prin  iubire  a  Dom¬ 
nului".1 

Harul  a  triumfat,  schimbând  complect  acest  suflet  sbu- 
ciumat.  „Liber  de  grijile  muşcătoare  ale  ambiţiei,  ale  avariţiei, 
ale  linguşirilor  ruşinoase  şi  ale  voluptăţii",8  fericitul  Augustin 
se  contopeşte  cu  spiritul  religiei  creştine,  al  cărei  apologet 
devine. 

E  de  menţionat  că  în  viaţa  sbuciumată  care  i-a  fost  dat  s’o 
guste,  şi-a  căutat  uşurarea  şi  în  filosofia  lui  Platon.  Dar  ea 
„n’a  avut  niciodată  în  spiritul  său  o  valoare  absolută,  nici 
o  autoritate  care  să-i  fie  proprie.  Ea  n’a  fost  pentru  el  decât 
o  introducere  la  înţelepciunea  Sfintei  Scripturi,  pe  care  tot- 

1  Ion  G.  Savin :  Dumnezeu  şi  cunoaşlerea  Lui,  în  revista  Fântâna  Darurilor 
Mai  1933,  pag.  160  şi  161. 

3  Confess.  llbr.  IX  cap.  I. 

deauna  a  respectat-o,  deşi  mult  timp  i-a  fost  literă  moartă 
şi  în  curând  a  trebuit  să-i  devină  unica  lege".1 *  In  operele 
filosofice  în  general,  găsia  lucruri  pe  cari  le  va  descoperi 
spre  satisfacfia  lui  şi  în  Sfânta  Scriptură.  „Eu  m’am  pus  cu 
aviditate,  o  Dumnezeul  meu,  să  citesc  augusta  Ta  Scriptură, 
inspirată  de  Duhul  Sfânt  şi  mai  presus  de  toate  pe  apostolul 
Pavel...  şi  eu  începeam  să  recunosc  că  tot  ce  citisem  în 
cărţile  filosofilor,  găsiam  în  mod  egal  în  Scriptura  Ta  Doamne, 
dar  cu  ajutorul  gratiei  Tale".1  A  găsit  în  filosofia  platoni- 
ciană  elemente  absolut  identice  cu  cele  din  creştinism,  dar 
prea  puţin  accentuate.  A  găsit  vorbindu-se  de  har,  de 
credinţă  etc.,  a  găsit  expresii  identice  cu  cele  din  Sf.  Scrip¬ 
tură  (ex. :  reproducerea  aproape  literală  a  expresiei  lui  Moise 
când  vorbeşte  de  Dumnezeu  „Eu  sunt  celce  sunt"),  dar  n’a 
găsit  că  acest  Isus  s’a  făcut  om  şi  a  locuit  printre  noi,  a 
venit  la  ai  săi,  dar  ai  săi  nu  l-au  cunoscut  ş.  a.  m.  d.  Lo¬ 
gosul  lui  Platon  nu  se  coboară  în  lume,  ci  se  depărtează 
de  lume,  pe  când  în  creştinism  cuvântul  se  materializează, 
ia  formă  pământească  pentru  a  îndrepta  lumea?3  Cu  un 
cuvânt,  ceeace  l-a  nemulţumit  din  toată  filosofia  lui  Platon, 
a  fost  faptul  că  n’a  găsit  aici  umilinţa,  care  este  elementul 
de  baza  al  creştinismului.  „Filosofia  greaca  cunoaşte  scopul, 
dar  nu  cunoaşte  drumul  mântuirii,  pe  care  singur  Isus  Hri- 
stos  l-a  indicat  credincioşilor  săi.  Filosofia  luminează  ra¬ 
ţiunea,  dar  nu  activează  decât  imperfect  asupra  voinţei. 
Platon  m’a  făcut  să  cunosc  pe  adevăratul  Dumnezeu,  Isus 
Hristos  mi-a  arătat  calea  către  Dumnezeu". 4 

Filosofia  platoniciană  pe  lângă  aceia  că  i-a  indicat 
scopul,  l-a  făcut  să  înţeleagă  noţiunea  imaterialului,  i-a  de¬ 
şteptat  gustul  pentru  invizibil  şi  trezeşte  în  profunziunea  su¬ 
fletului  său  sentimentul  idealului,  care  îl  atrage,  îl  farmecă 
şi-l  seduce.5 

Din  tot  ce  am  spus,  punând  în  paralelă  pe  Platon  cu 
creştinismul,  reese  următoarea  concluzie:  filosofia  creştină 
preconizată  de  fericitul  Augustin  are  ca  punct  central  umi- 

1  Nourrlsson:  La  phllosophle  de  Saînt  Augustin,  partea  I,  pag,  59. 

*  Confess.  Itbr.  VII,  cap.  XXL 

3  Confess.  llbr.  VII,  cap.  IX. 

*  Nourrisson,  op.  cit.  pag.  67. 

5  Idem.  57. 

linţa.  Ori  In  drumul  nostru  de  a  cunoaşte  pe  Dumnezeu  nu 
ne  vom  sprijini  exclusiv  pe  puterile  noastre  proprii,  ci  pe 
ajutorul  harului,  care  ne  dă  ca  punct  de  plecare  credinţa . 

Dacă  fericitul  Augustin  a  ajuns  la  convingerea  că  tre- 
bue  să  plece  dela  un  act  de  credinţă,  aceasta  se  datoreşte 
Iui  Dumnezeu,  care  i-a  înduioşat  inima  să  creadă  lucruri 
pe  cari  nu  le-a  văzut  şi  nu  s’au  petrecut  în  momentele 
pe  cari  le  trăia,  ci  în  trecutul  îndepărtat.  Dealtcum  credinţa 
este  în  mod  necesar  legată  de  gândire,  pe  care  raţiunea 
nu  o  poate  elimina,  nici  contesta,  ci  constata;1  credinţa  e 
încrustată  în  structura  vieţii  noastre  sufleteşti  deodată  cu 
celelalte  facultăţi  sufleteşti  şi  cunoaşterea  iui  Dumnezeu  se 
face  atât  prin  raţiune  cât  şi  prin  credinţă,  bineînţeles  ra¬ 
ţiunea  să  nu  fie  trufaşă,  să  nu  depăşască  limitele  credinţei. 

La  acest  punct  de  reper  voia  să  ajungă  încă  de  mult, 
dar  lipsit  de  actul  iniţial  al  credinţei  —  rod  al  harului  — 
care  să  împrăştie  întunerecul  din  sufletul  său  „el  mergea 
adesea  ca  acela  care  a  trecut  prin  mâinile  unui  medic  rău 
şi  se  teme  a  se  mărturisi  la  unul  bun,  aşa  şi  sufletul  nepu¬ 
tând  să  primească  vindecarea  decât  prin  credinţă...  refuza 
să  facă  voia  Ta  Doamne,  care  ai  stabilit  credinţa  ca  un 
leac  salutar,  a  cărui  înţelepciune  minunată  e  capabilă  de 
a  vindeca  toate  rănile  universului". 

Credinţa  este  un  act  al  gândirii,  absolut  necesar  şi 
condiţia  unei  vieţi  sociale  sănătoase.  Majoritatea  cunoştin¬ 
ţelor  noastre  ni  le-am  însuşit  nu  după  o  verificare  perso¬ 
nală,  ci  au  ca  temeiu  încrederea  noastră  în  mărturia  altora. 
Noi  ne  iubim  părinţii  nu  fiindcă  avem  dovezi  despre  filiaţia 
noastră,  ci  împărtăşim  şi  mărturisim  această  iubire  în  baza 
autorităţii  părinţilor.  Sau  cum  spune  G.  Brunhes:  „Copilul 
nu  poate  fi  educat  decât  graţie  credinţei  pe  care  o  dă  cu¬ 
vântului  părinţilor.  Elevul  nu  poate  fi  instruit  decât  pentrucă 
el  crede  în  cuvântul  învăţătorului  şi  aceasta  fără  o  verificare 
personală  în  majoritatea  cazurilor.  Chiar  savantul  nu  cu¬ 
noaşte  decât  prin  credinţă  aproape  tot  ce  nu  se  rapoartă 
la  domeniul  său  special  de  cercetare  şi  chiar  pe  acest  teren 
el  este  obligat  să  admită  o  mulţime  de  date  cari  nu  ţin 
deloc  de  o  observare  sau  de  o  verificare  personală".* 

1  1.  G.  Savln :  Cullură  şi  religie,  pag.  54. 

2  G.  Brunhes :  op.  cil.  pag.  21. 

In  religie,  credinţa  este  în. câmpul  ei  de  activitate.  Fap¬ 
tele  şi  cuvintele  Iui  Isus  Hristos  ne  aduc  nemumărate  măr¬ 
turii.  Viaţa  şi  faptele  Lui  —  atestate  de  martori  oculari  — 
trebue  să  le  primim  fără  a  le  supune  scrutării  intelectuale, 
în  baza  autorilăţii  lor  dumnezeeşti.  Credinţa  precede, 
inteligenţa  o  urmează.  Si  non  potes  intelligere,  crede  ut 
intelligas;  praecedit  fides,  sequitur  iniellectus.1 

Din  textele  lucrărilor  fericitului  Augusiin  reiese  clar 
că  raţiunea  este  insuficientă  pentru  a  conduce  pe  om  la 
înţelepciunea  supremă  în  care  e  întruchipată  fericirea  pe 
care  o  caută.  Cu  ajutorul  raţiunii  omul  poate  să  cunoască 
adevărul  din  lumea  imediată,  dar  nu  se  poate  ridica  până 
la  originea  adevărului.  Ea  este  un  izvor  de  informaţie 
naturală,  dar  nu  este  unica  putere  prin  care  se  poate 
scruta  adevărul.  In  căutarea  oricărui  adevăr  trebuie  să  avem 
ca  punct  de  plecare  credinţa,  chiar  şi  în  demonstrarea 
existenţei  lui  Dumnezeu  trebuie  să  pornim  cu  credinţa  în 
EI;  bineînţeles  aceasta  nu  dispensează  de  cercetare,  ci  ne 
dă  siguranţa  că  încercarea  noastră  va  fi  succedată  de  reu¬ 
şită  şi  vom  ajunge  la  ţinta  urmărită:  fericirea .  Aceasta  e 
calea  cea  mai  perfectă  aici  jos,  iar  cunoaşterea  adevărată 
o  vom  avea  în  viaţa  cealaltă,  în  „Cetatea  Domnului". 

In  prima  parte  a  vieţii  îşi  propune  să  se  ridice  dela 
raţiune  la  credinţă,  dela  cunoştinţa  naturală  Ia  înţelegerea 
credinţei  revelate.  Dar  această  metodă  îi  aduce  desechiîi- 
brul  sufletesc  şi  constatând  ineficacitatea  ei,  o  părăseşte. 
Dupăce  devine  membru  devotat  al  bisericii,  adoptă  metoda 
care  ia  ca  punct  de  plecare  credinţa,  căreia  îi  urmează 
raţiunea  pentru  a  o  ilumina.  Augustin  nu  despoaie  raţiunea 
de  orice  putere,  ci  o  consideră  pervertită,  iar  firul  ei  călău¬ 
zitor  nu  este  îndrăsneala,  ci  umilinţa.  Umilinţa  face  parte 
integrantă  din  credinţă,  iar  terenul  de  muncă  al  raţiunii  este 
în  limitele  credinţei,  al  cărui  conţinut  îl  explorează  raţional 
filosolia  augustiniană.2 

„El  stabileşte  raportul  dintre  raţiune  şi  credinţă  în  fraza 
lapidară :  Intellige  ut  credas,  crede  ut  intelligas ;  temeiurile 
ce  ne  îndreptăţesc  să  admitem  şi  să  primim  principiile  cre- 

1  E.  Gilsson :  op.  cif.  pag.  31  -  no!e  sublimare. 

2  E.  Giison:  op.  cit.  pag.  39. 

dinţeisunt  şi  de  ordin  raţional.  Cine  spune  raţiune,  nu  exclude 
prin  aceasta  credinţa.  Ambele,  raţiune  şi  credinţă,  se  com- 
plectează.  Ca  să  crezi,  trebuie  să  înţelegi  şi  ca  să  înţe¬ 
legi,  trebuie  să  ai  credinţă.  Ea  recta  intentio  (înţelegere)  est 
quae  proficiscitur  a  fide.  Certa  enim  fides  utcumque  incohaf 
cognitionem;  cognitio  vero  certa  non  perficietur  nisi  post 
hanc  vitam,  cum  videbimus  facie  ad  faciem  (1  Cor.  13,  12). 1 

• 

•  • 

Metoda  fericitului  Augustin  este  de  o  actualitate  strin¬ 
gentă.  Augustin  are  o  metodă  foarte  umană  pentru  a  pre¬ 
zenta  şi  a  face  să  fie  adoptată  calea  credinţei  sale.2 3 

Augustin  este  actual  prin  mediul  unde  a  trăit  şi  prin 
propria  sa  experienţă.9 

Mediul  în  care  a  trăit  fericitul  Augustin  era  răscrucea 
a  două  lumi  cari  îşi  disputau  dreptul  la  viaţă.  Deoparte 
păgânismul  în  agonie,  iar  de  altă  parte  creştinismul  în  drum 
spre  viaţă,  spre  consolidare  şi  afirmare.  Viaţa  sufletească  a 
omenirii  oscila  nehotărâtă  între  o  lume  care  o  deposedase 
de  conţinut  şi  sens  şi  între  alta  a  cărei  realitate  abia  se 
întrezăria.  Păgânismul  deşi  purta  în  el  germenii  disoluţiei, 
făcea  ultimele  eforturi  să-şi  vădească  şi  să-şi  afirme  vitali¬ 
tatea  pierdută,  dar  fără  rezultat. 

Lumea  de  astăzi  se  aseamănă  în  largă  măsură  cu  epoca 
de  atunci;  păgânismul  încearcă  să  şi  recucerească  imperiul 
de  odinioară.  „Revoluţia  care  mocneşte  şi  clocoteşte  în 
craterul  popoarelor  nu  anunţa  ea  sfârşitul  unei  lumi  şi  incer¬ 
titudinea  neliniştită  a  zilei  de  mâine?  Pesimismul  nu  cuprinde 
multe  spirite  şi  nu  întâlnim  oameni  cari  doresc  să  moară 
înainte  de  apariţia  sinistrelor  evenimente  cari  ne  ameninţă?" 
Fericitul  Augustin  prin  căderea  şi  ridicarea  sa,  precum  şi 
prin  sufletul  său,  se  încadrează  în  actualitate.  Puterea  lui  de 
a  raţiona,  dragostea  desinteresată  faţă  de  înţelepciunea 
absolută  —  în  care  e  întruchipată  fericirea,  —  ştiinţa  sa 
universală  în  apărarea  şi  expunerea  credinţei,  fascinează 
fiinţa  noastră  a  tuturora  şi  ne  face  să  aruncăm  cu  vitejie 

1  Preol  Cicerone  lordăchescu :  Îs  io;  ia  vechii  literaturi  creştine,  partea  II, 
pag.  227. 

2  Ch.  Despiney:  Le  chemin  de  la  foi  d’apres  Saint  Augustin,  pag.  406. 

3  Ch.  Despiney  op,  cit.  pag.  407 

anarhismul  care  încearcă  să  se  strecoare  în  sufletul  nostru 
de  astăzi,  prea  adesea  apăsat  de  „neopăgânism". 

Am  spus  că  actualitatea  fericitului  Augustin  iese  în  re¬ 
lief  şi  prin  propria  sa  experienţă.  Căderile  lui  îl  apropie  de 
noi,  iar  ridicarea  este  un  sentiment  pentru  cei  rătăciţi. 
Exemplul  vieţii  Iui  este  un  mijloc  de  a  apropia  de  creşti¬ 
nism  pe  cei  indiferenţi  şi  pe  cei  necredincioşi.  Suferinţa  lui 
pentru  cucerirea  adevărului  e  concludentă  şi  edificatoare.  In 
această  privinţă  Augustin  spunea :  „Tu,  Doamne  Dumnezeul 
meu,  ai  decretat  ca  pământul  să  producă  sub  picioarele 
mele  mărăcini  şi  spini  şi  să  fie  lucrat  pentru  câştigarea 
pâinii".1  Eu,  sărac  şi  nenorocit,  mă  credeam  cu  aripi  şi 
părăseam  cuibul.  Dar  în  loc  să-mi  iau  sborul,  am  căzut 
la  pământ.  Domnul  a  avut  milă  de  mine.  Nevoind  să  mă 
vadă  strivit  printre  trecători,  EI  m’a  ridicat  şi  m'a  pus  în 
cuib".2  Dupăce  se  sbate  în  cele  mai  mari  rătăciri  şi  tră¬ 
ieşte  clipe  de  sbuciumată  viaţă  sufletească,  devine  fericit, 
fiind  primit  în  sânul  adevărului  credinţei  prin  autoritatea 
maternă  a  bisericii.  îşi  echilibrează  sufletul  „juxta  crucem", 
împăcând  pretenţiile  raţiunii  cu  adevărurile  credinţei  şi 
lăsând  ca  un  testament  cuvintele  cari  au  făcut  începutul 
şi  plinirea  conversiunii  sale  „Toile  et  lege",  obligându-ne  să 
le  spunem  tuturor  celor  rătăciţi  dela  drumul  adevăratei 
credinţe  şi  să  le  arătăm  roadele  produse  de  conversiune  în 
sufletul  marelui  teolog  apusean.  Trăirea  vieţii  creştine  dă 
adevăratul  sens  filosofiei  fericitului  Augustin  şi  raportul  de 
armonie  şi  conlucrare  dintre  raţiune  şi  credinţă,  nu  poate  fi 
înţeles  decât  ţinând  seamă  de  raportarea  creştinismului  la 
viaţa  de  toate  zilele.  Punctul  de  vedere  al  fericitului 
Augustin  referitor  la  problema  raportului  dintre  raţiune  şi 
credinţă  se  potriveşte  întru  toate  cu  cuvintele  sfântului 
apostol  Pavel :  „Iar  cuvântul  meu  şi  propoveduirea  nu  stă¬ 
teau  în  dovezile  meşteşugite  ale  înţelepciunii  omeneşti,  ci 
în  dovedirea  Duhului  şi  puterii.  Aşa  încât,  credinţa  noastră 
sâ  nu'şi  aibă  temeiul  în  înţelepciunea  oamenilor,  ci  in 
puterea  lui  Dumnezeu “  (I  Cor.  2,  4 — 5). 


1  Confess.  IV,  16. 

2  Citai  după  Despiney':  op.  cit.  pag.  408. 

DOCTRINA  ROMANO -CATOLICĂ 
DESPRE  INDULGENŢE" 

De  Pr.  SIMION  RADU 

/.  Noţiunea,  momentele  fiinţiale  şi  felurile  indulgen¬ 
ţelor. 

In  numărul  3 — 4,  1936  al  acestei  reviste,  punând  pro* 
blema  deosebirilor  simbolice  între  Ortodoxie  şi  confesiunea 
romano-catolică  privitor  la  sf.  Pocăinţă,  am  anticipat  că 
pe  lângă  învăţătura  despre  canon  sau  satisfacţiune,  pe  care 
subiectul  acestei  taine  trebue  să  o  dea  justiţiei  divine,  cea 
adânc  lezată  prin  păcate  mari  şi  felurite,  mai  este  încă  şi 
doctrina  despre  indulgenţe,  care  se  leagă  organic  de  prima 
—  de  satisfacţiune  —  şi  aceasta  la  rândul  ei,  se  clădeşte 
nemijlocit  pe  dogma  „tezaurului  faptelor  prisositoare". 

In  cele  ce  vor  urma,  ne-am  propus  ca  să  expunem  şi 
examinăm  această  diferenţă  doctrinară  care  marchează  o  de¬ 
săvârşită  îndepărtare  dela  căile  autentice  apostolice  şi  dela 
învăţătura  Bisericii  primare,  care  exprimă  integral  voinţa 
Mântuitorului  Hristos. 

Prin  indulgenţe  „se  înţelege  iertarea  pedepsei  temporale, 
datorită  încă  dreptăţii  dumnezeeşti  pentru  păcatele  iertate 
deja  în  ce  priveşte  vina  şi  pedeapsa  lor  externă,  care  iertare 
se  dă  de  superiorul  legitim  (papa  dele  Roma),  în  afară  de 
sacramentul  penitenţei,  prin  aplicarea  tezaurului  bisericii".* 
Ele  se  numesc  direct  „iertarea  pedepsei"  şi  nu  numai  „des- 
legare",  ca  să  li  se  poată  extinde  sfera  şi  în  afară  de  cei 
vii,  —  la  care  de  fapt  sunt  „deslegare" ;  *  la  cei  morţi,  „în 
formă  de  ajutor  sau  întrepunereV 

Momentele  fiinţiale  sunt  următoarele: 

1.  Obiectul.  Acesta-I  constituesc  pedepsele  temporale 
pentru  satisfacerea  dreptăţii  divine  pe  cari  păcătosul  trebue, 

1  Continuare  din  «Revista  Teologică*  Nr.  3 — 4,  1936. 

2  V.  Suciu  o.  c.  p.  4.'3. 

*  Aşa  le  numeşte  Comoroşan  o.  c.  p.  654. 

4  V.  Suciu  o,  c.  p.  483. 

sine  qua  non,  să  le  îndure,  fie  aici  pe  pământ,  fie  dincolo, 
în  purgator,1  chiar  şi  dupăce  i  s’a  iertat  —  pe  temeiul 
meritelor  Domnului  Hristos  —  vina  şi  pedeapsa  veşnică  în 
sf.  taină  a  Pocăinţei. 

2.  Efectele  sf.  Pocăinţe  nefiind  generale  asupra  urmă¬ 
rilor  păcatelor,  subiectul  poate  scăpa,  în  parte  sau  total,  de 
pedepsele  temporale,  subsfituindu-se  în  faţa  dreptăţii  dum- 
nezeeşti  prin  meritele  prisositoare  ale  Mântuitorului  Isus 
Hristos,  cari  constituesc  un  „tezaur".2 3  La  acest  „tezaurus 
supererogationis  meritorium"  aparţin  încă  şi  suferinţele  Sf. 
Fecioare  Maria  şi  ale  tuturor  Sfinţilor5  căci  „mulţi  dintre 
sfinţi,  iarăşi  suferiseră  mai  mult  decât  ar  fi  fost  ei  datori 
să  sufere  pentru  păcatele  lor". 4 

3.  Aceste  merite,  depozitate  în  Biserică,  alcătuesc  o  co¬ 
moară  de  mult  preţ  pentru  mântuirea  sufletelor  şi  stau  la 
dispoziţia  papii  şi  a  episcopilor,  cari  au  puterea  şi  dreptul 
de  a  împrumuta  din  aceste  fapte  bune  acelora  cari  sunt  în 
deficit  cu  ele  —  adică  de  a  da  indulgenţe.  Ele  constau 
deci  în  suprimarea  sau  reducerea  pedepselor  temporale  în 
anumite  condiţiuni,  sau  „în  schimbarea  unor  pedepse  ne¬ 
plăcute  cu  altele  mai  plăcute".5  Aceste  eliberări,  scutiri 
sau  favoruri,  se  pot  acorda  chiar  şi  celor  morţi,  din  purgator. 

îndeosebi  papa  are  puterea  să  ia  din  acest  tezaur 
prisositor,  nu  numai  în  cazuri  rare,  speciale,  dar  şi  pentru 
a  împărţi  celorce  au  trebuinţă  de  ajutor  moral  scăpare  de 
pedepsele  vremelnice  pentru  păcate.  „El  poate  da  indul¬ 
genţe  chiar  pentru  cei  din  purgator.  Şi  câştigarea  de  cât 
mai  multe  indulgenţe,  ca  să  nu  suferi  în  purgator,  e  un 
lucru  foarte  bun".6  In  sfârşit: 

4.  Indulgenţele  nu  se  pot  da  niciodată  în  mod  gratuit,7 
pentrucă  în  acest  caz  n’ar  mai  exista  ideea  de  satisfacţie 
şi  s’ar  vătăma  dreptatea  Iui  Dumnezeu.  Meritele  Domnului 
Hristos  oferă  însă,  prin  indulgenţe,  scutiri  aşa  de  mari  de 
pedepse  ca  nici  o  altă  faptă  bună,  dar  condiţionat,  căci  „cel 

1  Sevednischi  o.  c.  p.  65. 

2  Comoşan  o.  c.  p.  654. 

3  Mihălcescu:  Compendiu  de  „Teologie  Simbolică*,  Bucureşii  1902,  p.  175. 

4  V.  Suciu  o.  c.  p.  495. 

5  Mihălcescu  o.  c.  p.  175. 

6  Idem  o.  c.  p.  176.  7  Idem  o.  c.  p.  175. 

scutit  trebue  să  dea  o  sumă  de  bani  pentru  binefacere  şi 
să  îndeplinească  o  altă  obligaţie  dată  de  biserică-1 

Ţinem  la  acest  loc  să  spunem  şi  câteva  cuvinte  despre 
împărţirea  sau  felurile  indulgenţelor.  După  un  mare  teolog 
papistaş  modern,  Ioseph  Pohle,  ele  sunt : 2 

A)  Universale  şi  locale,  pentru  toată  lumea,  sau  pentru 
un  cerc  mai  restrâns,  o  localitate. 

B)  Vecinîce  şi  vremelnice,  dacă  se  dau  pentru  totdeauna, 
pe  un  an  întreg,  sau  pe  un  timp  limitat. 

C)  Reale,  dacă  se  leagă  de  întrebuinţarea  unui  obiect, 
şi  personale,  date  unor  persoane  sau  orduri  călugăreşti  etc. 

D)  Sărbătoreşti  sau  solemne  şi  nesolemne,  comune, 
date  cu  prilejul  unei  sărbători,  sau  după  o  rugăminte  etc. 

E)  După  extensiunea  lor,  după  cuprins,  pot  fi: 

a)  Plenare,  cari  iartă  toate  pedepsele  temporale, 3  astfel 
încât  în  purgator  nu  se  mai  ispăşeşte  nimic. 

b)  Parţiale,  când  aceste  pedepse  se  şterg  numai  în 
parte,  din  anumite  motive,  ştiute  de  distribuitori. 

Dintre  indulgentele  plenare,  cele  mai  ideale  şi  deci  mai 
râvnite  de  ioji,  sunt  cele  jubiliare,  cari  la  început  erau  gene¬ 
rale  şi  se  dădeau  din  o  sută  în  o  sută  de  ani,  apoi  din 
cincizeci  în  cincizeci,  iar  mai  târziu,  „ieftinindu-se“,  se  puneau 
„în  vânzare"  chiar  şi  la  25  ani,  ca  şi  Ia  urcarea  pe  scaun 
a  unui  papă. 

F)  In  sfârşit,  mai  avem  încă  indulgentele  pentru  cei  vii 
şi  pentru  cei  aflători  în  purgator. 

Cât  priveşte  valoarea  subiectivă  a  indulgentelor  pentru 
romano-catolici,  e  foarte  mare  şi  chiar  de  nepreţuit  folos, 
întrucât  ele,  dupăcum  zice  I.  Dehare  în  catehismul  său,4 
dacă  sunt  date  pentru  40  zile  sau  7  ani  etc.,  te  scapă  de 
a  mai  face  atâta  pocăinţă  pentru  păcate,  cât  răstimp  cuprind. 
Din  aceasta  rezultă  ca,  „ne  mai  fiind  nevoie  de  pocăinţă  de 
luni  şi  ani  întregi 5  este  deajuns  să  cumperi  cu  bani  numai 
o  indulgentă,  să  faci  anumite  pelerinage  etc.,  ca  să  nu  mai 
suporţi  nici  un  fel  de  greutate  a  canonului.  Lucru  simplu  şi 
extrem  de  ispititor,  căci,  să  ne  întrebăm  sîncer:  cine  n’ar 
face  această  schimbare  ieftină?  Desigur  toţi!  Şi  apoi  în 

1  Idem  o.  c.  p.  176. 

2  Idem.  Dogm.  Sot.  197.  3  Idem.  Simb.  177. 

4  Mihăicescu,  Dogm.  Sol.  198.  5  Idem,  198. 

cazul  acesta,  locurile  din  împărăţia  lui  Dumnezeu  ar  fi 
numai  ale  bogaţilor  zilei.  E  aici  un  formalism  sec,  îndea¬ 
proape  înrudit  cu  fariseismul  jidovesc  al  Vechiului  Testament, 
care  caută  mântuirea  prin  forţa  legii. 

Dar  ceva  mai  mult:  Cineva  poate  să  cumpere  chiar 
mai  multe  indulgenţe  decât  are  trebuinţă  personal.  Aceasta 
pentrucă  zic  romano-catolicii,  1.  „Se  poate  că  indulgenţa  n’a 
fost  plenară  din  cauză  că  primitorul  n’a  pronunţat  un  cu¬ 
vânt  din  rugăciune.  2.  Dacă  credinciosul  are  indulgenţe  ce 
prisosesc  nevoile  sale  sufleteşti.  Ie  poate  da  altuia,  să-şi 
agonisească  iertarea  şi  graţie  mai  mare".1 

Intr’adevăr,  în  teorie  doar,  se  impune  ceiuice  primeşte 
indulgenţa,  ca  să  fie  iertat  de  pedepsele  veşnice,  să  se  po- 
căiască.  Dar  cu  aceasta  cad  într’un  „non  sens"  cu  întreaga 
învăţătură  despre  indulgenţe,  care,  într’acest  caz,  depinde  de 
taina  sf.  Pocăinţe,  „ceeace  teologii  romano-catolici  nu  o 
pot  admite". 2 

Şi  în  afară  de  aceasta,  cum  se  poate  cere  această 
condiţiune  dela  toată  lumea,  fără  excepţii,  mai  ales  atunci 
când  se  dă  o  indulgenţă  jubiliară  ?  Oare  toţi  să  aibă  acea 
pregătire  sau  dispoziţie  internă,  sufletească,  în  stare  de  a-1 
face  să  primească  o  indulgenţă  cu  folos  —  pentru  mântuirea 
de  toate  pedepsele?  Exclus!  Primitorul  indulgenţei  nu  se 
pune  de  loc  în  legătură  internă  cu  acele  persoane  cari 
împrumută,  fie  pentru  el  numai,  o  faptă  externă 3  în  mod 
mecanic. 

Este  deci  evident  că,  pusă  astfel  această  problemă  atât 
de  covârşitoare  în  însuşirea  mântuirii,  ne  găsim  în  faţa 
unei  doctrine  pe  dea’ntregul  eronată  şi  străină  de  spiritul 
creştinismului  adevărat,  care  cere  o  colaborare  strânsă 
internă  cu  Dumnezeu  şi  impune  un  raport  infim,  personal 
de  filiaţiune. 

De  aceea  rămâne,  ca  în  cele  următoare,  s’o  combatem 
pe  măsură  ce  o  vom  examina  şi  arăta  contrazicerile  ei  de 
fond,  cum  şi  netemeinicia  ei  scripturistică  şi  tradiţională. 

_  (Va  urmaj 


1  Mihălcescu,  Simb.  178. 

*  Idem,  Dog.i>.  199. 

3  Idem,  Simb.  178. 

REGIMUL  SECTELOR  DIN  ROMÂNIA 
I.  CUPRINSUL  RECENTEI  DECIZII  A  MINISTERULUI  CULTELOR 

„Monitorul  Oficial “  nr.  93  din  21  Aprilie  a.  c.  (p.  4078 — 
4080),  publică  o  decizie  proaspătă  a  ministerului  Cultelor  în  che¬ 
stiunea  sectelor  din  România.  Dacă  venirea  ei  —  de  care  ne  bu¬ 
curăm  fără  doar  şi  poate  —  înseamnă  un  progres  faţă  de  cele 
anterioare  şi  începutul  unei  noul  rândueli  în  reglementarea  neorân- 
duelilor  cauzate  românismului  de  către  secte,  chestiunea  aceasta 
vom  încerca  s'o  examinăm  pe'ndelete  tntr’un  număr  viitor.  Deo¬ 
camdată,  să  vedem  pe  scurt  ce  glăsueşte  decizia  pomenită. 

Toate  asociaţiunile  religioase  cari  propagă  doctrine  de  aşa 
natură  încât  să  vatăme  legile  de  organizare  ale  statului  şi  institu- 
ţiunilor  sale  şi  cari  prin  practicile  lor  rituale  contravin  bunelor 
moravuri  şi  ordinei  publice,  sunt  ca  desăvârşire  interzise.  Asta,  în 
principiu. 

Decizia  ministerială  înşiră  Ia  categoria  acestor  grupări  re¬ 
ligioase  puse  în  afară  de  lege,  următoarele  secte  indentificate 
până  acum :  1.  Asociaţiile  mileniste  (sau,  cum  îşi  mai  zic,  „  Aso¬ 
ciaţia  internaţională  a  studenţilor  în  Biblie ",  „  Martorii  lui  Dumnezeu 
Iehdva“,  , Societatea  de  Biblii  şl  Tratate ")  ;  2.  Penticostaliştii ; 
3.  Biserica  lui  Dumnezeu  Apostolică;  4. Pocăiţii;  5.  Nazarenii; 
6.  Adventiştii  reformişti ;  7.  Secerătorii;  8.  Hliştii;  9.  Inochen- 
tiştii  şi  10.  Stiliştii.  Casele  de  rugăciuni  ale  acestor  secte  vor  fi 
închise  de  organele  poliţieneşti  iar  membri  lor  vor  fi  pedepsiţi 
conform  noului  Cod  penal.  Măsurile  represive  ating  şi  tipografiile 
cari  înlesnesc  imprimarea  cărfilor  religioase  ale  acestora  (ari.  1). 

Baptiştii,  Adventiştii  de  ziua  a  şaptea  şi  Creştinii  după 
Evanghelie  (cred  că  decizia  amintită  se  gândeşte  la  „ Darbişti *), 
vor  putea  activa  mai  departe,  ţinând  seamă  de  anumite  dispoziţii 
şi  retnoindu-şi  autorizaţia  de  funcţionare  în  termen  de  şase  luni 
dela  publicarea  deciziei  în  chestiune  (art.  4  şi  urm). 

Pentruca  o  asociaţie  religioasă  să  poată  fi  recunoscută, 
trebue  să  aibă  minimum  100  membri  bărbaţi,  cetăţeni  români  şi 
capi  de  familie,  cari  vor  dovedi  oficial  că  nu  aparţin  altul  cult 
recunoscut  de  lege  (art.  3).  Ea  mai  trebue  să  aibă  local  propriu  — 
şi  corespunzător  —  de  rugăciune,  care  să  se  afle  la  o  distanţă 
suficientă  de  —  şi  nu  pe  aceeaşi  stradă  cu  —  localurile  altor 
culte,  pentru  a  se  evita  orice  manifestaţii  provocatoare  (art.  8, 
punct  3). 

Orice  asociaţie  religioasă  recunoscută  depinde  direct  de  mi¬ 
nisterul  Cultelor  (art.  14). 

Predicatorii  sectari  trebue  să  fie  cetăţeni  români,  majori,  să 
nu  fi  fost  condamnaţi,  să  aibă  tn  afară  de  pregătirea  profesională 
cel  puţin  4  clase  secundare  şi  autorizaţia  ministerului  (art.  15). 
Atacurile  împotriva  altor  culte  şi  prozelitismul  —  inclusiv  oferirea 
scrierilor  sectare  de  către  colportorii  lor  membrilor  altui  cult  — 
sunt  interzise  (art.  17). 

Sectele  nu  pot  sta  tn  dependenţă  faţă  de  organizaţiile  similare 
de  peste  hotare.  Accesul  sectarilor  din  străinătate  la  desbcterile 
administrative  ale  sectelor  dela  noi,  e  interzis.  Ei  pot  participa 
însă  ca  „oaspeţi",  cu  autorizaţia  ministerului  Cultelor,  la  congresele 
lor  anuale  (art.  18). 

Sectele  vor  ţine  evidenţă,  cu  registre  tn  regulă,  de  starea 
lor  materială.  Ajutoarele  primite  din  străinătate  —  direct  sau 
indirect  —  nu  vor  putea  fi  acceptate  decât  cu  autorizaţia  aceluiaşi 
minister.  Iar  de  se  va  constata  că  ajutoarele  acestea  au  fost 
Întrebuinţate  spre  scopuri  protivnice  intereselor  statului  sau  păcii 
interconfesionale,  se  vor  aplica  sancţiuni  până  la  anularea  auto¬ 
rizaţiei  de  funcţionare  a  sectei  împricinate  (art.  22) 

PENTRU  IZBÂNDA  LUI  HRISTOS 

Dintr’o  inimă  care  se  umpluse  demult,  /.  P.  Sf.  Mitropolit 
Nicolae  a  vorbit  —  vreme  de  ore-o  patru  ceasuri  neîntrerupt  — 
protopopilor  din  arhiepiscopie,  adunaţi  la  sfat  bun  Miercuri  12  Maiu 
a.  c.,  tn  aula  Academiei  teologice  „Andreiane" .  Conferinţa  a  fost 
un  adevărat  eveniment  ortodox.  Ea  a  îmbrăţişat  toate  feţele  vieţii 
bisericeşti  şi  ale  activităţii  preoţeşti,  reducându-le  în  ultimă  analiză 
la  un  singur  punct:  Hrisios,  din  care  pleacă  şi  la  care  se  întorc 
toate  lucrările  ce  se  săvârşesc  în  Biserica  Lui. 

Punctul  de  plecare  al  neîntrecutei  expuneri  i-a  fost  îmbiat 
înaltului  Ierarh  de  amintirea  încă  proaspătă  a  praznicului  învierii 
Domnului.  Aceasta  stă  în  inima  Ortodoxiei.  învierea  creiază  con¬ 
vingerea  despre  dumnezeirea  lui  Isus.  Ea-i  temeiul  propooăduirii 
noastre,  care  trebue  făcută  exclusiv  „in  Hristos".  Să  capete  glas 
amvoanele,  să  se  vestească  Hristos  din  inimi  robite  de  credinţa 
tn  El,  cu  cuvinte  cumpătate,  dar  fierbinţi.  Slujbele  sfinte  să  se  facă 
regulat,  cu-o  râvnă  şi-o  demnitate  vrednică  de  Cel  ce  se  prea¬ 
măreşte  în  ele.  Sf.  biserici  să  fie  ţinute  într’o  curăţenie  exemplară 
şi  ’ndeosebi  sf.  masă  pe  care  tronează  „Mirele" .  Hristos  vrea  ca 
toată  lumea  să  fie  a  Lui.  Să  se  dea  deci  deosebită  atenţiune 
Oştii  Domnului,  Reuniunilor  de  femei  şi  educaţiei  tineretului  tn 
şcoala  primară  şi  ’n  societatea  „Sf.  Gheorghe" . 

Un  întreg  program  care  trebue  să  capete  trup.  Şi  mai  ales 
o  întreagă  atitudine  faţă  de  nevoile  turmei  Sale,  pe  cari  I.  P.  Sf. 
Mitropolit  Nicolae  le  vrea  rezolvate  exclusiv  „tn  Hristos". 

ORIQORIE  T.  MARCU 

Anton  Iiuonder :  LA  PICIOARELE  MÂNTUITORULUI;  Scurte 
meditaţii  pentru  preoţi;  voi.  II:  Noaptea  Patimilor;  prelucrate  în  ro¬ 
mâneşte  de  ProL  Ioan  Moşoiu,  „ Seria  Teologică”  Nr.  8,  Sibiu, 
Arhidiecezana,  1937 ;  282  p. ;  Pre{ui  Lei  125. 

Am  credinţa  că  astăzi,  mai  mult  ca  altădată,  mult  mai  mulţi 
ochi  se  ’ndreapiă  spre  cer,  mult  mai  multe  suflete  odihnesc  pe 
muchea  de  lumină  a  gândurilor  desrobiie  de  tirania  unui  veac  ma¬ 
terialist  şi  ateu,  căruia  vremea  noastră  a  început  să-i  întoarcă  spatele. 
Desigur  ca  mâna  lui  Dumnezeu  lucrează  aici.  Dar,  Dumnezeu  nu 
oferă  niciodată  darurile  Saie  bogate  mai  cu  îmbelşugare  ca  atunci 
când  i  le  ceri  în  rugăciuni  fierbinţi,  la  cari  uneşti  silinţele  tale  în 
scopul  câştigării  binecuvântărilor  râvnite  de  tine.  Deaceea  cutez  a 
spune  că  aurora  unei  mai  adânci  vieţi  duhovniceşti  pe  care  ne-o 
flutură  pe  dinaintea  ochilor  zilele  ce  le  trăim,  e  atât  darul  lui  Dum¬ 
nezeu  cât  şi  al  strădaniilor  de  zi  şi  noapte  ale  celor  cari,  în  numele 
Lui,  cu  făclia  adevărului  Lui  în  mâini,  alungă  întunericul  cât  s’a 
lăsat  peste  lume. 

Biserica  şi  slujitorii  ei  posedă  un  întreg  program  de  înduhovnicire 
a  vieţii  româneşti.  Asta  se  ştie  de  mult.  Că  ea  urmăreşte  cu  tena¬ 
citate  îndeplinirea  acestui  plan,  nu  vor  s’o  ştie  toţi.  Dar,  nu  asta 
interesează  aici,  ci  cu  totul  altceva:  acest  program  va  fi  încoronat 
cu  izbândă.  Sunt  cât  se  poate  de  sigur.  Pentrucă  Biserica  lucrează 
dinlăuntru  înafară.  Ca  să  schimbe  societatea  omenească  ea  se  ne- 
voieşie  să  schimbe  pe  om.  Iar  ca  să  schimbe  pe  om,  îi  schimbă 
sufletul.  Biserica  trage  toate  consecinţele  acestei  metode  sănătoase 
când  începe  acest  proces  de  înoire  duhovnicească  dela  „alfa“,  aşa 
dar  cu  proprii  ei  slujitori,  pe  cari  îi  vrea  să  fie  întăriţi  şi  desăvârşit 
pregătiţi  pentru  orice  lucru  bun. 

Gândul  acesta,  I.  P.  Sfinţitului  Mitropolit  Nicolae  îi  este  în¬ 
deosebi  scump.  11  are  Ia  inimă  de  mult  —  de-o  viată  înlreagă.  Ur¬ 
măreşte  realizarea  lui  fot  aşa  de  demult  —  de  când  era  profesor 
semlnarial.  I.  P.  Sf.  Sa  cunoaşte  cuvintele  rostite  cândva  de  Mân¬ 
tuitorul:  Doftore,  vindecă-te  pe  tine  tnsufi  (Lc.  4,  23)  şi  le  apre¬ 
ciază  sensul.  Numai  cu  un  cin  preoţesc  înfierbântat  pentru  cele 
spirituale  vel  putea  spiritualiza  pe  oameni.  Deaceea  I.  P.  Sf.  Sa  a 
început  înduhovnicirea  păstorifilor  Săi  dela  „alfa*. 

Cartea  care-mi  prilejueşte  aceste  gânduri  a  fost  prelucrată  îrt 
româneşte  de  dl  prof.  Dr.  I.  Moşoiu,  pentru  preoji,  din  îndemnul 
1.  P,  Sf.  Mitropolit  Nicolae  şi  slujeşte  scopului  arătat  mai  sus.  Primul 
ei  volum  a  apărut  acum  zece  ani.  Al  doilea,  în  pragul  învierii  Dom- 

nului  din  anul  acesta.  Condiţîunile  tehnice  excepţionale  în  cari  a 
fost  tipărit,  rivalizează  cu  bogăţia  conţinutului  celor  125  de  meditaţii. 

Ii  dorim  cordial  să  fie  citită  —  şi  trăită ! 

GRIGOR1E  T.  MARCU 

<%> 

Preotul  Petre  Vintilescu,  profesor  la  Facultatea  de  teologie 
din  Bucureşti:  TROPARUL  CEASULUI  AL  TREILEA  IN  RÂNDUIALA 
EPICLEZEI.  Bucureşti,  1937. 

Prea  Cucernicia  Sa  Pr.  profesor  Petre  Vintilescu  a  publicat  în 
anul  1931  o  lucrare  întitulată :  „Contribuţii  la  revizuirea  liturghierului 
român*.  Intre  alte,  autorul  a  propus  atunci  şi  aceea  ca  troparul 
ceasului  al  treilea  să  fie  scos  diniaunlrul  rugăciunii  pentru  sfinţirea 
darurilor  euharistice  şi  aşezat  înaintea  acestei  rugăciuni.  împotriva 
propunerii  s’a  ridicat  Pr.  Icon.  V.  lordache,  profesor  de  seminar, 
care  înlr’un  articol  publicat  în  Cronica  Romanului  (Nr.  11,  Nov.  1936) 
susţinea  că  e  corect  ca  mai  întâi  să  fie  epicleza  şi  apoi  troparul, 
deci  să  nu  se  facă  nici  o  schimbare  cu  privire  la  locul  troparului 
al  treilea.  In  studiul  de  fa{ă,  Pr.  Prof.  P.  Vintilescu  analizează  punct 
cu  punct  toate  argumentele  pe  cari  le-a  adus  Pr.  V.  lordache  şi  do¬ 
vedeşte  că  autoritatea,  tradiţia  şi  practica  veche  bisericească,  că 
logica  înlănţuirii  ideilor,  că  succesiunea  funcţiunilor  cultului,  că  co¬ 
respondenta  gramaticală  a  timpurilor  din  tropar  şi  epicleză  precum 
şi  citaţiile  din  literatura  bisericească,  nu  aduc  nici  un  temei  pentru 
respectarea  locului  actual  al  troparului  şi  pentru  întreruperea  epiclezei. 
Deci  troparul  trebue  mutat  şi  pus  înaintea  epiclezei. 

Cu  autoritatea  omului  adâncit  în  studiu  şi  cu  toată  priceperea 
profesorului  specializat  în  problemele  liturgice,  Pr.  P.  Vintilescu 
îşi  întăreşte  poziţia  pe  care  stă.  Şi  are  mare  putere  fiindcă  are  şi 
deplină  dreptate.  Pr.  S.  CÂNDEA 

Nicodim,  Mitropolitul  Moldovei  şi  Profesor  /.  D.  Ştefânescu : 
BIBLIA  ILUSTRATĂ Tipografia  Sf.  monasiiri  Neamfu,  1936 ;  XVIII 
+ 182  pag.,  -j-  XCV1  planşe  afară  din  text ;  Preţul  Lei  800. 

Lucrarea  aceasta,  alcătuită  de  un  mitropolit  cărturar  şi  de  un 
profesor  artist  —  amândoi  bine  cunoscuţi  obştei  româneşti,  amândoi 
„nume  mari*  —  e  negreşit  un  eveniment  —  nu  numai  al  anului  trecut, 
ci  şi  al  vremii  de  după  răsboiu.  Fără  a  avea  dimensiunile  lucrărilor 
similare  apusene,  ea  e  o  creaţie  făurită  pe  măsura  credinţei  noastre 
creştine  răsăritene.  Şi  acea3ta-i  ridică  valoarea.  „Biblia  ortodox 
ilustrată*  —  acesta-i  numele  ei  cel  adevărat.  Cele  aproape  o  sulă  de 
planşe  cari  ilustrează  locurile  alese,  poartă  pecetea  artei  creştine 
răsăritene.  E  drept  că  ele  nu  atrag  ca  o  pictură  rumenă  de  sfânt 
apusean.  înţelesul  lor  se  descifrează  cu  greu  şi  această  descifrare 
presupune  pe  lângă  un  ochiu  de  artist,  o  pregătire  de  teolog.  Pen- 
trucă  „icoana*  (imaginea),  în  gândirea  Bizantinilor  este  un  simbol 
şi,  în  acelaş  timp,  o  dovadă  a  dogmei  —  spune  dl  prof.  Ştefănescu 
(p.  128).  Chipurile  înşirate  pe  zidurile  bisericilor,  de  cele  mai  multe 

ori,  nu  au  mai  nici  o  individualitate.  Hai  mult  ori  mai  degrabă  „idei*, 
şi  nu  oameni  care-şi  trăiesc  viaţa  acolo  pe  ziduri ;  prea  puţine  per¬ 
sonaje  istorice,  şi  mai  muli  instrumentele  unei  cugetări  dinadins  în¬ 
văluite:  în  primul  rând  şi  în  cel  mai  înalt  grad,  o  pictură  intelec¬ 
tuală.  Lămurirea  unei  opere  de  artă  bizantină  nu  e  Ia  îndemâna  ama¬ 
torului  tie-i  spiritul  cât  de  ales  şi  vederile  cât  de  luminoase.  Nu 
slujeşte  la  nimic  să  încerci  să  ghiceşti,  trebue  să  cunoşti.  E  nevoe 
să  ştii  ce  carte  a  avut  sub  ochi  artistul  sau,  cel  puţin,  de  nu  anume 
cartea,  trebue  să  afli  din  ce  mare  lucrare  a  gândirii  religioase  i-a 
izvorât  opera.  Citirea  teologilor,  a  misticilor,  a  sfinţilor  părinţi  este 
datoria  de  căpetenie  a  celuice  vrea  să  înţeleagă  arta  picturii  reli¬ 
gioase  bizantine,  şi  în  general  arta  evului  mediu*. 

Am  reprodus  înadins  acest  fragment  din  bogatul  studiu  expli¬ 
cativ  asupra  artei  creştine  în  primele  veacuri  şi  evoluţia  ei  la  Bi¬ 
zanţ  şi  în  Orient  (p.  119 — 130),  ce  urmează  locurile  alese  ilustrate 
ale  Sf.  Scripturi.  Un  tot  atât  de  util  studiu  introductiv  în  Biblie  (p. 
1 — XVIII)  deschide  textul  acestei  lucrări  merituoase. 

Costul  et  nu  ne  împiedecă  s’o  recomandăm  cu  entuziasm, 
fiindcă  orice  carte  bună-i  scumpă.  Ar  fi  de  dorit  să  se  găsească  o 
modalitate  de-a  fi  popularizată.  Tocmai  pentrucă-i  ilustrată  ortodox. 

GR.  T.  M. 

g£> 

I.  Smotrici,  licenţiat  în  litere,  profesor:  GENEZA,  Bucureşti, 

1936. 

Sub  acest  titlu,  profesorul  Smotrici  publică,  în  condiţiuni  tehnice 
foarte  bune,  textul  Facerii  cu  traducere  românească.  In  cadrul  Facerii 
intercalează  bucăţi  valoroase  din  alte  scrieri  biblice.  Astfel  se  redau 
următoarele  capitole:  I  Regi  cap.  5.  (judecata  lui  Solomon  între 
cele  2  femei) ;  Ezechiel  cap.  37 ;  I  Regi  cap.  2 ;  II  Regi  cap.  4 ; 
I  Regi  1;  Isaia  42;  54;  Osea  11 — 14;  Amos  2,  Obadia  etc. 

In  multe  cazuri  traducerea  nu  e  potrivită  spiritului  limbii  noastre. 
Românul  zice :  Eva  nu  Hava,  Noe  nu  Noah,  corabie  nu  arcă,  So- 
doma  nu  Sedom,  Gomora  nu  Gamora,  Iosif  nu  losef. 

Această  colecţie  de  texte  este  folositoare  pentru  cet  cari  se 
ocupă  cu  limba  originală  a  Sfintei  Scripturi.  N.  N. 

lorgu  D.  han,  doctor  în  Teologie :  BUNURILE  BISERICEŞTI  IN 
PRIMELE  ŞASE  SECOLE.  Situaţia  lor  judiciară  şi  canonică.  Bu¬ 
cureşti  1937.  Pagini  167. 

Constatăm  cu  mare  bucurie  că  literatura  teologică  românească 
se  îmbogăţeşte  an  de  an  cu  lucrări  de  înaltă  valoare  ştiinţifică. 
Alături  de  operele  cari  cuprind  strădaniile  unei  vieţi  întregi  a  unor 
renumiţi  profesori  de  Teologie,  apar  în  fiecare  an  tot  mai  multe  lu¬ 
crări,  publicate  de  tineri  proaspăt  întorşi  dela  studii  din  străinătate. 
O  asemenea  lucrare  este  şi  cea  de  faţă.  Dl  I.  D.  Ivan  dupăce  a 
studiat  ani  dearândul  în  ţară,  în  Franţa  şi  în  Grecia,  a  început  acum 
să  dea  rodul  unor  osteneli  atât  de  lăudabile.  Studiul  este  temeinic 

bazat  pe  izvoare  originale  şi  lucrări  publicate  atât  în  limbile  clasice 
greacă  şi  latină,  cât  şi  în  diferite  limbi  moderne.  Dela  început  ce¬ 
titorul  constată  că  lucrarea  este  alcătuită  cu  metod,  că  este  împo¬ 
dobită  ia  tot  pasul  cu  armătură  ştiinţifică  şi  că  este  scrisă  cu  multă 
claritate.  Aceste  însuşiri  aie  studiului  amintit  vădesc  pe  autorul 
specializat  în  problemele  Dreptului  canonic  şi  bisericesc  şi  pe  omul 
care  a  lucrat  cu  temeinicie,  cu  pricepere  şi  cu  dragoste.  Cartea 
are  următorul  cuprins:  Introducerea,  în  care  se  tratează  necesitatea 
şi  dreptul  Bisericii  de  a  poseda  averi.  In  partea  I,  autorul  se  ocupă 
pe  larg  cu  situaţia  bunurilor  bisericeşti  înainte  de  Constantin  cel 
Mare,  iar  în  partea  II  cu  situaţia  bunurilor  bisericeşti  dela  Con¬ 
stantin  cel  Mare  până  la  Iustinian.  Problema  este  tratată  şi  privită 
din  foate  laturile  ei  în  cele  opt  capitole  ale  lucrării.  La  sfârşit, 
autorul  dă  concluzia  generală  în  care  arată  necesitatea  şi  scopul 
patrimoniului  bisericesc,  precum  şi  felul  cum  trebue  administrat 
acest  patrimoniu. 

în  afară  de  valoarea  ei  ştiinţifică,  lucrarea  dlui  I.  D.  Ivan  este 
şi  de  mare  actualitate  pentru  discuţiile  din  Biserica  ort.  rom.  şi 
pentru  cele  dintre  Biserică  şl  Stat.  Iată  deci  pe  scurt  motivele  pentru 
cari  o  recomandăm  cu  toată  căldura  cetitorilor  noştri. 

Pr.  S.  CÂNDEA 

Protopop  Lt.  Colonel  ilie  Hociotă:  ÎNVĂŢĂTURI  MORALE 
PENTRU  EDUCAŢIA  OSTAŞILOR,  Braşov,  1936;  116  p..  Preţul? 

Titlul  cărţii  arată  limpede  ce  conţine  şi  cu  ce  scop  a  fost 
scrisă.  Când  o  deschizi  şi-o  citeşti,  te  isbeşte  varietatea  chestiunilor 
tratate,  cari  ating  toate  momentele  vieţii  ostăşeşti,  dela  cele  mai 
obicinuite,  până  la  cele  mai  solemne.  Ai  în  faţă  un  adevărat  cate¬ 
hism  al  ostaşului  creştin,  în  care  explicarea  credinţei  face  bună 
tovărăşie  cu  rugăciunile  de  fiecare  zi,  cu  scurte  tâlcuiri  în  spirit 
creştin  al  câtorva  zile  mari  şi  cu  nimerite  învăţături  morale.  Re¬ 
marcăm  cu  plăcere  fragmentele  îndreptate  contra  pericolului  sectar 
şi  comunist. 

Păr.  Prot.  Lt.  Colonel  I.  Hociotă,  şeful  serviciului  clerului  C.  5 
Armată  din  Braşov,  ne-a  dat  în  această  carte  măsura  credinţei  şi 
avântului  cu  care  grijeşte  să  samene  cuvântul  lui  Dumnezeu  şi  aple¬ 
carea  spre  tot  lucrul  bun  în  sufletul  ostaşului  român,  care  are  nevoe 
şi  de  acestea,  cel  puţin  tot  atâta  ca  şi  de  puşcă,  pentru  a-şi  face 
întreagă  datoria  faţă  de  glia  strămoşască.  ZAHARIE  RADU 


CRONICĂ 

PRAZNICUL  DELA  MĂNĂSTIREA  BRÂNCOVENEASCĂ.  Se 
statornicise  -  suni  câţiva  ani  de-atunci  —  creştineasca  datină  ca 
'n  fiecare  an,  în  Vinerea  din  săptămâna  luminată,  să  se  întreprindă 
pios  pelerinaj  la  mănăstirea  brâncovenească  dela  Sâmbăta  de  sus. 
Anul  acesta,  praznicul  cădea  pe  ziua  de  7  Mai,  Vinerea  Izvorului 
Tămăduirii.  Mulţi  din  multe  părţi,  la  glasul  de  părintească  chemare 
al  L  P.  S.  Mitropolit  Nicolae,  s’au  nevoit  a  alerga  la  umbra  voivo¬ 
datului  aşezământ  mănăstiresc  dela  poalele  Carpaţilor  făgărăşeni. 
Auziseră  credincioşii  că  le  va  fi  dat  de  astă  dată  a  vedea  lucruri 
mai  minunate  decât  pân’  aci  şi  a  se  împărtăşi  din  plăceri  şi  bucurii 
cum  n’au  mai  fost.  Şi  într’adevăr,  ceeace  aflaseră  s’a  împlinit  în¬ 
tocmai.  Căci  s’au  săvârşit  acolo,  la  vatra  mănăstirească,  sfinte  şi 
alese  slujbe  din  partea  a  4  arhierei:  I.  P.  Sf.  Mitropolit  Nicolae, 
PP.  SS.  Episcop!  Nicolae  Colan  al  Clujului  şi  Nicolae  Popoviciu 
al  Orăzii  şi  P.  S.  Arhiereu-vicar  Vasile  Stan,  înconjuraţi  de  un  im¬ 
punător  sobor  de  24  preoţi  şi  4  diaconi. 

Programul  duhovnicesc  s’a  deschis  cu  sfinţirea  celor  5  clopote, 
făcute  danie  mănăstirii  de  Banca  Naţională  a  României,  fraţii  Ale¬ 
xandru  şi  foan  Lapedatu,  defunctul  llie  Fioaşiu,  comerciant-Sibîu, 
I.  P.  Sf.  Mitropolit  Nicolae  şi  banca  „ Albina*. 

A  urmat  apoi  sf.  Liturghie  slujită  în  sobor,  în  cadrul  căreia 
păr,  Pavel  Borzea  a  fost  hirotesit  întru  protopresbiter  pe  seama 
Făgăraşului. 

La  sfârşitul  sf.  Liturghii,  I.  P.  S.  Sa  a  rostit  o  de  iot  frumoasă 
şi  înălţătoare  predică  populară,  în  care  a  tălmăcit  sfântul  şi  bine¬ 
făcătorul  rost  al  clopotelor.  A  mânecat  dela  prea  cunoscutul  dicton 
latinesc:  „vivos  voco,  mortuos  plango,  fulgura  frango“.  Clopotele 
chiamă  pe  cel  vii  ia  rugăciune,  le  aduc  aminte  de  Dumnezeu  şi  de 
grija  cu  care  sunt  datori  faţă  de  sufletul  lor.  Clopotele  plâng  şi 
pomenesc  pe  cei  morţi.  Clopotele  frâng  fulgerile,  împrăştie  vremea 
tare,  alungă  primejdia  şi  înseninează  cerul.  Dar  clopotele  nu  risipesc 
numai  furtunile  tăriei:  ele  domolesc  şi  împrăştie  şi  furtunile  sufle¬ 
teşti.  P.  S.  Episcop  Nicolae  al  Clujului,  într’o  cuvântare  însufleţită, 
şi-a  mărturisit  bucuria  de  a  fi  luat  parte  la  măreaţa  prăznuire  dela 
sf.  mănăstire  brâncovenească.  In  sfârşit,  după  săvârşirea  slujbei  sf. 
maslu  de  către  P.  S.  Nicolae  Popoviciu  şi  P.  S.  Vasile  de  Răşinari, 
am  ascultat  şi  graiul  înţelept  al  ierarhului  dela  Oradea. 

In  după  amiaza  aceleiaşi  zile  a  avut  loc,  sub  streaşină  ctitoriei 
voevodului  Brâncoveanu,  o  minunată  adunare  a  „Oştii  Domnului", 
(veniseră  la  prăznuire  şi  mulţi  credincioşi-ostaşi).  Au  vorbit  domnit 
Ion  Grigore  Oprişan,  cunoscutul  literat  şi  misionar  laic  creştin  dela 
Bucureşti,  Păr.  Gh.  Secaş,  dl  Dr.  Mircea  Suciu-Sibianu  dela  Braşov 

şi  Grigore  Forsea— Sibiu.  Bucurie  sufletească  s'a  simjit  din  destul  şi 
cu  acest  binecuvântat  prilej. 

Aşa  s’a  încheiat  bogatul  în  solemnitate  şi  cucernicie  program 
desfăşurat  în  preajma  mănăstirii  iui  Vodă  Constantin  Brâncoveanu. 


ION  SUC1U 


ADUNAREA  EPARHIALA.  Adunarea  eparhială  a  Arhiepiscopiei 
noastre  şi-a  desvoltat  lucrările  anuale  în  zilele  de  9 — 11  Maiu.  Se¬ 
siunea  s'a  deschis  în  catedrala  mitropolitană,  prin  magistralul  cuvânt 
de  început  al  I.  P.  S.  mitropolit  Nicolae.  Folosind  şi  acest  prilej 
festiv,  înaltul  ierarh  al  Ardealului  a  conturat  în  chip  intuitiv  siluajia 
actuală  a  Bisericii,  starea  diferitelor  aşezăminte  şi  progresul  fericit 
pe  care  îl  vădesc  din  plin  corporajiiie  şi  societăţile  religioase  ale 
Arhiepiscopiei.  Prin  câleva  aprecieri  elogioase,  1.  P.  S.  mitropolii 
a  adus  înaintea  asistenţei  chipul  luminos  şi  harnic  al  marelui  ardelean 
Parleniu  Cosma. 

In  afară  de  deputaţii  eparhial!,  la  cuvântul  de  deschidere  al  I. 
P.  S.  mitropolit  Nicolae  au  fost  de  faţă  şi  câţiva  alţi  oaspeţi  în* 
semnaţi,  între  cari  se  numără  următorii :  dl  Al.  Lapedatu,  preşe¬ 
dintele  Senatului,  dl  /.  Lapedatu,  director  la  Banca  Naţională,  păr. 
prot.  Dr.  /.  Lupaş,  prof.  univ.,  V  Stanciu,  prof.  univ.,  ele. 

In  10  şi  11  Maiu,  lucrările  Adunării  au  continuat  în  sala  festivă 
a  prefecturii  judeţului,  sub  preşidenţia  1.  P.  S.  mitropolii  Nicolae, 
de  faţă  fiind  şi  P,  S.  arhiereu-vicnr  Vasile.  Mai  întâiu  a  venit  în 
şedinţă  raportul  comisiunii  organizatoare,  pe  care  l-a  celit  dl  l. 
Sandu,  director.  Folosind  o  metodă  de  act  documentar,  raportul 
înşiră  momentele  festive  cari  s’au  desfăşurat  anul  trecut.  Astfel  sunt : 
hirotonirea  întru  arhierei- episcopi  a  nouilor  ierarhi  dela  Cluj  şi 
Oradea;  serbările  de  75  ani  aie  „Astrei",  la  Blaj,  în  prezenţa  M. 
S.  Regelui  şi  I.  P.  S.  mitropolit  Nicolae;  trecerea  clerului  ardelean 
la  Casa  generală  de  pensii  a  statului ;  căminul  de  odihnă  dela  Sâmbăta 
de  sus,  pastorala  ierarhilor  noşfri  ardeleni  împotriva  comunismului 
şi  hotărârile  Sf.  Sinod  cu  privire  la  francmasonerie  şi  amestecul 
preoţilor  în  politică. 

Cuvinte  mult  grăitoare  s’au  purtat  mai  ales  în  jurul  trecerii 
preoţimii  ia  Casa  de  pensii,  comunism  şi  francmasonerie.  S'a  putut 
constata,  în  sfârşit,  că  diriguitorii  de  azi  ai  treburilor  publice  au 
trebuit  să  recunoască  şi  să  poftească  preoţimea  noastră  nu  numai 
la  o  glorioasă  muncă  în  ogorul  spiritual  al  neamului,  dar  şi  la  ospăţul 
dreptei  răsplăţi.  Dl  deputat  A.  Popa  a  făcut  câteva  destăinuiri  sur¬ 
prinzătoare  cu  privire  la  primejdia  comunismului  şi  francmasoneriei. 
Dar  un  adevărat  rechizitoriu  împotriva  acestor  două  curente  distructive 
a  rostit  I.  P.  Mitropolit  Nicolae.  Mărturisind  mai  tntâi  cum  s’a 
ajuns  la  pastorala  ierarhilor  ardeleni  împotriva  comunismului  şi 
roadele  pe  care  le  va  recolta  ea  în  marea  massă  a  poporului,  înaltul 
ierarh  a  ţinut  să  accentueze  că  mijlocul  cel  mai  sigur  şi  mai  pu¬ 
ternic  pentru  combaterea  numitului  morb  social,  este  o  propagandă 

vie  şi  susţinută,  spre  Mărirea  conştiinţei  creştineşti.  Conştiinţa 
creştinului  să  fie  legată  de  pnte  supranaturale,  iar  omul  să  pre- 
ţuiască  veşnicul  mai  mult  decât  trecătorul.  Un  astfel  de  creştin 
poate  rezista  oricărei  ispite. 

Pe  noi  ne  ameninţă  comunismul  dintr’un  motiv  mai  mult  de 
vecinătate.  Dar  potrivit  împrejurărilor  noui,  noi  putem  rezista.  Căci, 
dacă  învăţătura  lui  Marx  mai  aruncă  încă  şi  azi  valuri  în  socie¬ 
tatea  omenească,  totuşi  se  constată  că  materialismul  istoric  e  pe¬ 
rimat  şi  el  însemnează  cea  mal  întunecată  concepţie  ce  a  putut 
ieşi  vreodată  din  capul  unui  om.  Nu  împrejurarea  că  suntem  popor 
agricol  ne  poate  feri  de  comunism,  ci  o  conştiinţă  de  adevăraţi 
creştini. 

Cât  priveşte  francmasoneria,  aceasta  reprezintă  un  fenomen 
dureros.  Ea  pescuieşte  mai  cu  deosebire  în  rândul  intelectualilor. 
Sf.  Sinod  a  osândit-o  pentru  doctrina  ei  şf-i  osândeşte,  deasemenea, 
toate  mijloacele  prin  care  activează.  Fac  apel  la  intelectualii  noştri 
şi-i  tnoit  să  se  depărteze  total  de  francmasonerie  şi  să  se  reali- 
pească  Bisericii  strămoşeşti.  Căci  poporul  nostru  nu  are  nimic 
comun  cu  doctrina  francmasonică.  Noi  avem  instituţii  proprii  şi 
n’aoem  ce  învăţa  din  nişte  loji  străine  şi  atee. 

Hotărârile  Sf.  Sinod  vorbesc  în  concret.  Ele  arată  că  franc¬ 
masonii  nu  vor  putea  fi  înmormântaţi  cu  slujbă  creştinească.  Dea¬ 
semenea,  unii  ca  aceştia  nici  n’au  ce  căuta  In  corporaţiile  noastre 
bisericeşti.  Iar  dacă  s'ar  întâmpla  să  fie  membrii  pe  undeva, 
aceştia  trebue  excluşi  din  mijlocul  adevăraţilor  credincioşi.  Dacă 
nu  ies  de  bună  voie,  apoi  se  cade  să  fie  situaţi  într’o  consecvenţă 
cu  ei  tnşişi:  ori  în  Biserică,  ori  împotriva  ei. 

Ai  doilea  rapori  a  fost  acela  al  Comisiunii  bisericeşti  citit  de 
păr,  prot.  /.  Duma. 

Raportul  a  arălal  cu  amănunte  chipul  în  care  s’a  desfăşurat 
vizilaţia  canonică  a  I.  P.  S.  Mitropolit  Nicolae  în  Secuime  şi  a  P. 
S.  arhiereu  Vasile  în  părţile  Hunedoarei.  A  remarcat  Importanţa 
congresului  F.  O.  R.,  a  congresului  preoţesc  dela  Turda,  a  adunării 
anlirevizioniste  dela  1  Decemvrie,  activitatea  pastorală  a  preoţim!!. 
Oastea  Domnului,  Academia  teologică,  şcoala  de  cântăreţi,  biblio¬ 
tecile  parohiale,  etc.  Folosind  constatări  reale  şi  date  statistice  edi¬ 
ficatoare,  raportul  ajunge  la  concluzia  că  în  ogorul  Bisericii  se 
lucrează  cu  avânt  şi  cu  o  strădanie  încununată  de  frumoase  izbânzi. 

In  privinţa  sectelor,  se  constată  că  acestea  nu  pot  destrăma 
obştea  noastră  dreptcredinctoasă.  După  expresia  limpede  şi  plastică 
a  I.  P.  S,  Mitropolit  Nicolae,  ele  nici  nu  sunt  altceva  decât  nişte 
improvizaţii  aduse  la  noi  de  pe  meleaguri  străine.  Ele  nu  inspiră 
o  îngrijorare  numai  pentru  religie,  dar  mai  ales  pentru  unitatea 
noastră  politică  şi  pentru  cultura  noastră  naţională.  Căci  sectarii, 
tn  virtutea  organizării  şi  a  psihologiei  lor  specifice,  sunt  slabi 
cetăţeni  şi  anticulturali.  întinderea  sectelor  nu  mai  trebuie  să  aibă 
ca  bază  o  desfrânată  libertate  de  conştiinţă  şi  acţiune.  Iar  impro- 

vizaţii  de  pe  meleaguri  străine  nouă  nu  ne  trebuiesc,  căci  nu 
ne-ar  putea  fi  de  nici  un  folos.  Noi  ne  sprijinim  doar  sănătos  pe 
o  tradiţie  dusă  până  la  apostoli. 

Constatări  îmbucurătoare  face  însă  mai  iales  raportul  comi- 
siunii  şcolare  şi  culturale,  citit  de  dl  /.  Moşoiu,  director  (Braşov). 
El  aduce  cuvinte  vrednice  pentru  „brazdele  proaspete"  trase  de  F. 
O.  R.  —  secţia  Sibiu,  prin  înjghebarea  Cursurilor  de  înviorare  a 
credinfei  strămoşeşti  şi  Cercului  de  studii  religioase.  Şi  nu  fără 
dreptate  arată  că  şcolile  Bisericii  fac  spor  frumos,  crescând  gene¬ 
raţia  cea  nouă  în  duhul  tradiţionalismului  nostru  ardelenesc  şi  ortodox. 

Pentru  multele  şi  rodnicele  osteneli  de  o  jumătate  de  veac, 
păr.  prof.  T.  Popovici  primeşte  aprecieri  elogioase  şi  urări  de 
via{ă  lungă. 

In  sfârşit,  raportul  comisiunii  financiare,  citit  de  dl  Dr.  /. 
Indrieş,  arată  cât  de  darnic  este  poporul  nostru.  Căci  anul  trecut 
s’a  dat  pentru  Biserică,  în  bani  şi  materiale,  peste  18  milioane  Lei. 

Cum  era  şi  firesc,  mecenatele  I.  Mihu  încă  a  fost  pomenit  cu 
laudă  şi  cu  smerenie.  In  memoria  acestui  mare  creştin  şi  distins  fiu 
al  Bisericii,  se  va  scoate  un  volum  omagial,  lucrat  prin  hărnicia  şi 
grija  dlui  prof.  S.  Dragomir. 

După  această  bogată  activitate,  I.  P.  S.  mitropolit  Nicolae  a 
închis  sesiunea  Adunării,  cu  o  cuvântare  luminoasă.  Ia  care  a  răs¬ 
puns  dl  Dr.  A.  Viad  arătând  că  organizaţiile  bisericeşti  se  bucură 
de  fot  mai  aleasă  preţuire  din  partea  generaţiei  de  azi.  Exprimând 
şi  mulţumirile  Adunării  pentru  tactul  şi  înţelepciunea  cu  care  sunt 
conduse  lucrările,  arată  mândria  membrilor  pentru  faptul  că  în  fruntea 
treburilor  bisericeşti  din  Ardeal  se  află  I.  P.  S.  mitropolit  Nicolae 
şi  alţi  ierarhi  de  netăgăduită  valoare. 

După  aceea,  învioraţi  şi  cu  încrederea  sporită,  participanţii  se 
împrăştie.  Ei  au  credinţa  dreaptă  că  toate  gândurile  bune  vor  lua 
trup  sub  înţeleaptă  oblăduire  a  I.  P.  S.  mitropolit  Nicolae.  Şi  cre¬ 
dinţa  lor  nu  are  de  ce  fi  deşartă.  D.  CXLUGÂR 

COMEMORAREA  LUI  PARTENIE  COSMA  LA  SIBIU.  Ni  drag 
trecutul  că-i  mare  ca  o  zi  de  mare  praznic  înpărătesc;  mare  prin 
suferinţe,  mare  prin  biruinţe,  mare  prin  înaintaşii  cari  l-au  făcut  aşa. 

In  spuza  lui  răscolim  adesea  şi  comemorăm  la  veleaturi  de 
ani  mărefele-i  figuri,  pentruca  Ie  jarul  nestins  al  dragostei  lor  de 
neam  şi  lege  să  ne  încălzim  sufletele  şi  să  le  aducem  prinos  de 
mulţumită  şi  recunoştinţă.  Astfel  s’a  comemorat  în  ziua  de  9  Mai 
a.  c.  un  veac  dela  naşterea  lui  Partenie  Cosma.  La  sfârşit  de  liturgie, 
s'au  înălţat  rugăciuni  de  parastas  din  rost  lin  de  Vlădică  pentru 
odihna  sufletului  său  şi’n  linişte  de  cimitir  ecfenii  de  cerere  s’au 
rostit  peste  ţărână  uscată  de  mormânt.  După  masa  dată  la  Bule¬ 
vard,  s’a  început  festivalul  comemorativ  la  ora  6  p.  m.,  în  aula 
Academiei  teologice  „Andreiane". 

In  haina  de  sărbătoare  îşi  îmbracă  cuvântarea  solemnă  I.  P. 

S.  Sa  Mitropolilul  Nicolae,  pentru  a  arăta  vredniciile  celui  pomenit, 
cerând  în  încheiere  ca  Dumnezeu  să-i  răsplătească  însutit  dragostea 
şi  munca  pusă  în  siujba  bisericii  şi  neamului. 

Prin  glasurile  dlor  Dr.  1.  Beu,  Dr.  V.  Bologa,  T.  M.  Păcescu, 
A.  Boiu  şi  Dr.  A.  Vlad,  diferite  instifu|ii  şi  asociaţii,  precum  Gu¬ 
vernul  şi  Senatul,  aduc  acela ş  prinos  de  recunoştinţă  muncii  lui  neo¬ 
bosite  în  ogorul  neamului.  Corul  studenţilor  teologi  a  complectat 
restul  programului.  P.  BRUDEA 

f  ADOLF  DE1SSMANN.  In  ziua  de  4  Aprilie  a.  c.  s’a  săvârşit 
din  viaţă,  în  vârstă  de  71  ani,  Adolf  Deissmann,  unul  din  cei  mai 
proeminenţi  cercetăiori  în  domeniul  arheologiei  şi  filologiei  biblice. 
După  10  ani  de  profesorat  la  Heidelberg,  a  trecut,  în  1907,  ta  ca¬ 
tedra  de  Noul  Testament  dela  universitatea  din  Berlin,  ca  succesor 
al  celebrului  Pernhard  Weiss,  Studiul  special  căruia  Deissmann  i-a 
închinat  ostenelele  sale  de-o  viaţă  înireagă  a  fost  caracterul  parti¬ 
cular  al  limbii  în  care  s’a  scris  Testamentul  Nou,  aşanumitul  dialect 
comun  {xotvrj  S:âXr/.ro$),  care  se  vorbea  pe  vremea  aceea  în  întreg 
imperiul  roman. 

In  materie  religioasă,  Deissmann  a  fost  un  luteran  evanghelic 
convins.  El  a  reprezentat  Germania  la  conferinţele  dela  Lausanne  şi 
Stockholm,  unde  a  vorbit  în  spiritul  cunoscutului  mesaj  adresat  omenirii 
de  către  Bisericile  creştine.  Cuvântarea  lui  s’a  remarcat  mai  mult 
prin  căldură  evenghelică  decât  prin  speculaţii  doctrinare. 

Acum  2  ani,  când  să  păşească  într’al  70-lea  an  al  vieţii,  marele 
cărturar  german  s’a  retras  dela  catedra  pe  care  a  cinstit-o  cu  o 
pasiune  rară  şi  cu  un  devotament  excepţional. 

Dela  Adolf  Deissmann  ne-au  rămas  câteva  lucrări  de  incon¬ 
testabilă  greutate  şi  valoare  ştiinţifică. 

Pomenim  pe  cele  mai  cunoscute:  Die  neutestamentliche  Formei 
„in  Cristo  lesu“  (Marburg,  1892),  cu  care  şi-a  luat  Ifcenţa  în  teologie. 
E  prima  şi  cea  mai  temeinică  lucrare  asupra  acestui  subiect.  — 
Paulus  (Tubingen,  1911,  2  1925),  în  care,  printre  alte,  spulberă  în¬ 
doielile  privitoare  la  paternitatea  paulină  a  epistolelor  rămase  creşti¬ 
nătăţii  dela  marele  Apostol  al  neamurilor.  —  Licht  vom  Osten,  Das 
Neue  Testament  und  die  neuentdecklen  Texfe  der  hellenistisch-ro- 
misehen  Welt  (Tubingen,  1908,  *  1923),  în  care  dovedeşte  cu  in¬ 
scripţiile  pe  piatră  şi  papyrus  descoperite  în  Orient,  că  limba  căr¬ 
ţilor  T.  N.  este  greaca  vorbită  pe  vremea  aceea. 

Profesorul  Deissmann  a  avut  elevi  şi  printre  români.  La  celebrul 
său  seminar  de  T.  N.  au  lucrat  cândva  P.  Sf.  Episcop  Nicolae  Colan 
şi  profesorul  Dr.  N.  Terchilă  dela  Academia  teologică  „Andreiană*. 
Toţi  ceice  l-au  cunoscut  şi  l-au  citit,  l-au  iubit  şi  apreciat.  Căci 
profesorul  Deissmann,  pe  lângă  uriaşele  sale  posibilităţi  ştiinţifice, 
poseda  o  inimă  vibrantă  şi  entuziastă. 

Studiile  biblice  pierd  în  el  pe-un  adevărat  cap  de  coloană. 

ION  SUCIU 


NOTE  ŞI  INFORMAŢII 


PREOŢII  cei  ce-şi  fin  bine 
dregătoria  de  îndoită  cinsie  să 
se  învrednicească,  mai  ales  cei 
ce  se  ostenesc  în  cuvânt  şi  în 
învăfătură,  scria  Sf.  Apostol  Pa- 
vel  lui  Timotei  (I  Tim.  5,  17). 
Unul  din  aceşti  preofi  cu  suflet 
entuziast,  conştiincios  în  înde¬ 
plinirea  diregă  (oriei  sale,  meşter 
în  cuvânt  şi  adânc  în  învăfătură, 
este  fără  îndoială  rectorul  Aca¬ 
demiei  teologice  „Andreiane* 
din  Sibiu,  Părintele  Dr.  Dumi¬ 
tru  Stâniloae.  Prefuindu-i  aceste 
însuşiri  alese,  I.  P.  Sf.  Mitropo¬ 
lit  Nicolae  l-a  ridicat  la  dem¬ 
nitatea  de  protopresbiter.  Pentru 
hirotesirea  noului  protopop,  a 
fost  aleasă  Sf.  Liturghfe  din  di¬ 
mineaţa  învierii  Domnului. 

Cinstea  de  care  s’a  învred¬ 
nicit  a  se  împărtăşi  P,  C.  Sa, 
se  răsfrânge  şi  asupra  înaltei 
şcoale  de  teologie  pe  care  Păr. 
rector  Sfăniloae  o  slujeşte  cu 
tot  devotamentul. 

PATRIARHIA  română  face 
apel  la  tofi  clericii  şi  mirenii 
cu  pregătirea  necesară  şi  cu 
dragoste  pentru  o  asemenea  lu¬ 
crare,  să  colaboreze  la  tălmăci¬ 
rea  în  româneşte  a  literaturii 
patristice.  Condîfiunile  de  par¬ 
ticipare  la  această  întreprindere, 
cei  interesaţi  le  pot  solicita 
Consiliului  Central  Bisericesc. 

■O» 

ÎNZESTRAREA  mănăsfiiilor  or¬ 
todoxe  cu  pământ  a  devenit  fapt 


împlinit.  Cele  17.000  ha  pădure 
şi  1000  ha  teren  culiivabil,  vo¬ 
tate  prin  lege,  au  fost  deja  di¬ 
stribuite.  Din  Arhiepiscopia  de 
Alba-Iulia  şi  Sibiu,  mănăstirea 
brâncovenească  dela  Sâmbăta  de 
sus  primeşte  1000  ha  pădure, 
iar  schitul  dela  Păltiniş  100  ha 
pădure. 

•o* 

REPERTORIUL  muzicii  bise¬ 
riceşti  dela  noi  a  fost  îmbo¬ 
găţii  cu  liturghia  talentatului 
compozitor  di  Sabin  Drâgoiu, 
cântată  pentru  prima  oară  la 
Timişoara,  în  Dumineca  Floriilor. 

•O 

EDUCAŢIA  religioasă-m  orală 
a  tinerilor  premilitari  se  va  face 
în  biserică  şi  prin  slujitorii  bise¬ 
ricii.  Aşa  sună  o  dispoziţie  re¬ 
centă  a  înainte  stătătorilor  P.  P. 

Iată  o  măsură  care  ne  bu¬ 
cură  sincer. 


DE  ACUM  înainte,  ziua  mor¬ 
ţilor  se  va  prăznui  de  ortodocşii 
sibieni  exclusiv  în  Sâmbăta  Iui 
Lazăr,  iar  nu  la  l  Noemvrie, 
odată  cu  romano-catolicii.  Aşa-i 
ortodox.  Sănătoasă  iniţiativă 
luată  de  preojimea  sibiană  în 
scopul  corectării  acestei  regre¬ 
tabile  alunecări  dela  dafinele 
ortodoxe,  am  vrea  să  servească 
de  pildă.  In  nici  un  caz  nu  noi 
ortodocşii  frebue  să  fim  aceia 
cari  să  mergem  după  cultele 
minoritare. 

